Basketbol üzrə Naxçıvan Muxtar Respublika birinciliyi başa çatıb - AZƏRTAC – Azərbaycan Dövlət İnformasiya Agentliyi\nBasketbol üzrə Naxçıvan Muxtar Respublika birinciliyi başa çatıb\nAli və orta ixtisas təhsili müəssisələri tələbələrinin basketbol üzrə Naxçıvan Muxtar Respublika birinciliyi başa çatıb.\nNaxçıvan Dövlət Universitetinin Televiziya, mətbuat və ictimaiyyətlə əlaqələr bölməsindən AZƏRTAC-ın Naxçıvan bürosuna bildirilib ki, yarışlardan əvvəl universitetin İdman Klubunda keçirilən tədbirdə çıxış edən ali təhsil müəssisəsinin rektoru, Naxçıvan Muxtar Respublikası Basketbol Federasiyasının sədri Elbrus İsayev muxtar respublikada idmana göstərilən yüksək dövlət qayğısından danışıb. Qeyd olunub ki, ölkəmizdə bütün idman sahələrinin uğurlu inkişafı ilə yanaşı, basketbol idman növünə də xüsusi önəm verilir. Universitetin idman sahəsindəki uğurlarından bəhs edən rektor qazanılan nailiyyətlərin ölkədə və muxtar respublikada idmanın inkişafına, gənclərin mənəvi fiziki cəhətdən sağlam yetişməsinə göstərilən diqqət və qayğının nəticəsi olduğunu vurğulayıb. Rektor universitetdə basketbol idman növünə marağın artdığını qeyd edib, yarış iştirakçılarına uğurlar arzulayıb.\nNaxçıvan Muxtar Respublikasının gənclər və idman naziri Ramin Hacı ölkəmizdə uğurla həyata keçirilən dövlət gənclər və idman siyasətindən danışıb. Qeyd edilib ki, bu sahədə aparılan məqsədyönlü siyasət nəticəsində ölkəmiz bir sıra idman yeniliklərinə imza atıb, Azərbaycanda böyük idman infrastrukturu yaradılıb, respublikamız dünyada idman ölkəsi kimi tanınmağa başlayıb. Ölkəmizdə, həmçinin muxtar respublikamızda idmanın müxtəlif növləri üzrə Avropa, dünya çempionatları, beynəlxalq turnirlər keçirilir. Nazir universitetdə keçirilən mütəmadi idman oyunlarını yüksək qiymətləndirib.\nSonra oyunlara start verilib. İki gün davam edən oyunlarda 6 komanda iştirak edib. Gərgin mübarizə nəticəsində NDU-da təhsil alan əcnəbi tələbələrdən ibarət komanda yarışda birinciliyi əldə edib. NDU-nun digər yığma komandası isə ikinci yerə çıxıb. Üçüncü yer uğrunda mübarizədə Tibb Kollecinin komandası uğur qazanıb.\nSonda qalib komandaların mükafatlandırılma mərasimi olub. Yarışın qalibi və mükafatçılara diplom və kubok təqdim edilib.\nÖtən il universitetdə basketbol üzrə ictimai hakimlik üçün təşkil edilən seminarda fəallıq göstərən tələbələr də yarışlarda uğurla hakimlik etdiklərinə görə diplomla təltif ediliblər.\nAZERTAG.AZ :Basketbol üzrə Naxçıvan Muxtar Respublika birinciliyi başa çatıb


Fransız ruhu toy libasında – Toostyle.co\nSizinlə toy “look”umu paylaşıram. Geyim barədə çox qısa və konkret yazacam. Eynilə beynimdə olan “gəlinlik” modelinin çox sevdiyim İngiltərə geyim markası olan Self Portrait-in adi paltar kolleksiyasında görəndə çox sevindim. Bilmirəm ruhum bohodur, ya tərzim, amma dəqiq bilirdim ki, toyumda geyinəcəyim paltar pambıq materialından olmalı idi. Başqası ruhumu əks etdirə bilməzdi, mən mən olmazdım.\nBoho tərzi həsir ayaqqabilarsız təsəvvür etmirəm, toy konseptimiz “rustic” tərzdə olduğu üçün heç başqa cürü uyğun da gəlməzdi. Bəli, bəli normalda uzun tül fata da o həsirlə uyğunlaşmır. Amma bu mənim yolumdur, mənim tərzimdir, mənim ruhumdur. Dəb “lazım olan”ı alıb geyinmək deyil, dəb yaratmaqdır, öz yolunu, cığırını açmaqdır, dəb sizin şəxsiyyətinizlə, gözlərinizdəki parıltı ilə, ən çox işlətdiyiniz sözlərlə bir bütün təşkil etməlidir. Dəb fərqli olmaq deyil, özün olmaqdır. Dəb kreativ olmaq deyil, unikal olmaqdır. Dəb sizin üzərinizdəkilərin bir bütün olaraq başqasına yaraşmaması, sadəcə sizə yaxşı uyması, sizi anlatmasıdır. Dəb baxışlarınızdadır, mimikanızdadır, jestlərinizdədir.\nBir sözlə, dəb azadlıqdır, azadlığı olmayanın nə ruhu ola bilər, nə tərzi. Azad deyilsəniz beyniniz trendlərin əsiri olacaqdır. Moda oyunlarının qurbanı olmamaq üçün ilk öncə çərçivəsiz, hüdudlardan arınmış bir düşüncəyə sahib olmaq lazımdır. İnsan əgər yazda çiçəkləyən ağacdan, dünyanın ən sehrli nəğmələrini oxuyan quşlardan, qaranlıq səmanı qucaqlayan sonsuz sayda ulduzlardan ilham ala bilmirsə nə dəb, hansı dəb?\nToyda dəyişməyə əsla can atmadım, əksinə özüm oldum, gündəlik saç düzümüm, gündəlikdən cüzi çox olan makiyajım və hər zamanki təbəssümüm 🙂 Bol-bol əyləndim, bol-bol həyəcan keçirdim, bol-bol sevindim. Bol-bol özüm oldum 🙂\nZamanınızı ayırıb oxuduğunuz üçün minnətdaram. Hər kəs mutlu olsun, daha gözəl dünyada yaşayaq.\nUuuu baby 🙂\nDress: Self Portrait (London)\nShoes: Soludos (USA)\nVeil: R Group Wedding\nFlower bouquet: Lilac\nCake: Le Plaisir\ncountry weddingRustic weddingWeddingWedding look\n14/06/2016 tarixində, saat 16:47\nGözüm könlüm açıldı. Çox mutlu ol Turan 🙂\n15/06/2016 tarixində, saat 11:25\nÇox təşəkkürlər :*\n14/06/2016 tarixində, saat 17:30\nHəddindən artıq gözəlsiniz, ümid edirəm həddindən artıq da xoşbəxtsiniz 🙂\n14/06/2016 tarixində, saat 22:10\nBeautifulllll! And man do i love the owner of those hands that tied your dress;)))\nLyamka dedi ki:\n14/06/2016 tarixində, saat 22:35\nGorduyum obraz gozeldi, yani gozel gorunur ama bu gelin obrazi deil, her bir qizin arzusudu sevdiyi insanla aile heyati gurmag ve bu insanin omrunde bir defe olan bir sheydi, bir az da olsa gelen gonaglardan ferglenmek lazimdi.plyaj paltarini xatirladir bu geyim,hech bir zinyet eshyasi yox sadeden de sade daje nishan uzuyu bele gorunmur nebilim yene de zovg meseledi. Allah xoshbext elesin hemishe sevib sevilesen\n15/06/2016 tarixində, saat 11:23\nGəlin obrazı deyə bir qayda-qanun yoxdur, sizin beyninizdə olan gəlin obrazı heç kim üçün tabu ola bilməz. Mən sizin yerinizə gəlin olmamışam, öz yerimə gəlin olmuşam. Mən çox gözəl də bütün qonaqlardan fərqlənirdim. Çimərlik geyimi dənizdə çimmək üçün nəzərdə tutulur, bizim planetdə heç kim belə paltar dənizdə çimmir 🙂 O ki, qaldı ziynət əşyasına- mənim heç bir ziynət əşyam yoxdur, nişan üzüyünün də dəfələrlə şəklini paylaşmışam, burada görsənmək kimi bir məcburiyyəti yoxdur. Toyda ziynət əşyası taxmaq sizin dünyanız, sizin fəlsəfəniz, sizin baxışınızdır, bu heç kim üçün qanun deyil. Özünüz yazırsınız ki, “görünən gözəldir.” Sonra yazdıqlarınız sizin toy üçün beyninizdə çizdiyiniz sərhədlərdir 🙂 Hər kəs sizin beyninizdəki çərçivəyə uymaq məcburiyyətində deyil. Deyəsən şəkillərə baxmısınız, yazını oxumamısınız. Əsla zövq məsələsi deyil. Üzərimdə zövqsüz heçnə yoxdur, yaşam və düşüncə məsələsidir. Sizə uğurlar.\n15/06/2016 tarixində, saat 18:54\nCanim gozelim..mence ferqlenmek gozel bir seydi,bezileri bunu gulunc veziyete dasisalarda oldugun kimi gorunmek isteddiyin kimi sene aid bir gunu yashamaq arzusunu gerceklesdirmek gozel hissdi..mence heckimin sozlerinen incime cubki bura Azerbaycandi ve her bir seye qulp qosacaqlar 😉Dilediyin kimi yasha gozel insan cunki heyata bir defe geliriy senin kimi qadinla fexr edirem men ..😘😘😘Bagrima basiram\n15/06/2016 tarixində, saat 22:45\nHeqiqeten coox beyendim.Allah bi omur boyu xosbextlik nesib etsin.\nmence gorduyum en gozel toy budu.her sey xeyallardaki kimi gozel ve nagillardaki kimi meftunedicidir.Tebrikler\n21/06/2016 tarixində, saat 11:01\nÇox sağ olun :*\n15/06/2016 tarixində, saat 23:45\nRengler ve insanlarin muxtelifliyi kimi zovqler de muxtelifdir. Ferqlilikler yasadigimiz dunyani daha gozel edir mence. Yeni gozellik de diger anlamlar kimi nisbidir ve daxilden gelen, uze vuran bir nesnedir. Her bir qizin arzusu oldugu ucun ister istemez xosbextliyin gulusune o ise etrafa yansiyir, seni dunyada her kesden ayirir ferqlendirir. Burda oldugu kimi. Xosbext olun. 😉\n21/06/2016 tarixində, saat 11:00\n17/06/2016 tarixində, saat 14:03\nXeyalinizi reallawdira bildirdiyiniz ucun tebrik edirem sizi❣\nÇox təşəkkürlər 🙂\n24/06/2016 tarixində, saat 09:45\nchox gozel goruntudur,sade ve bır o geder de gozel😊🎀💎\n24/06/2016 tarixində, saat 16:15\nÇox minnətdaram 🙂\n26/06/2016 tarixində, saat 05:04\nGeyiminiz,bey gelin masasi xarici filmlerde gorduyumuz deniz kenari,qumlu sahildeki toy merasimleri canlandirir gozumde. Her sey sade ve o qeder gozeldiki. Demek olar ki, sadece butulka ve gulden istifade ederek bu qeder gozellikler yaratmisiz. Emeyinize sagliq. Geyiminizin sadeliyi, zinyet esyasinin olmamagi xosbextliyin gosterisde olmadigini cox gozel eks etdirib. Baskalari ne deyer fikrinden uzaq,oz istekleriynen yasayan insanlari gormek cox xosdu. O gozel gulusunuz daim uzunuzde olar ve bir omur xosbext olarsiz insAllah😊 P.S: o qeder gozel gulursuz ki, ne geyinseydiz gozel gorunecekdi😉💕\n28/06/2016 tarixində, saat 12:31\n26/06/2016 tarixində, saat 14:13\nHər bir insanın xəyalında öz gəlin obrazı olur ☺ niyəsə bizim insanlar gəlin deyən kimi abartılı makiaj, süni görüntü, par-par parlayan zinyət əşyaları, hər əldə 3 4 üzük😃 ya tort kimi qabarıq, qaşlı, ya da yaraşdı yaraşmadı balıq formalı gəlinlik geyinib güclə hərəkət etməyi nəzərdə tutur 😃 çox təbii, sadə, ən əsası isə zərif görünürdünüz☺zinyət əşyalarına qaldıqda isə saçınız qulaqlarınızın üzərini örtür, paltarınızında yaxası elə idiki boyunbağı taxsaz uyğun olmazdı☺ ən gözəlini, ən yaraşanını, yerli yerində geyinmişdiniz☺ əsas bir ömür boyu xoşbəxtlikdir😍 qəlbiniz kimi gözəl həyatınız olsun, sevgilər💖💖💖\nBəyəndiyinizə sevindim. Çox sağ olun 🙂\n27/06/2016 tarixində, saat 22:38\nNe yaxsiki sizin sehifenizle taniw oldum))Mukemmel gelin olmusunuz.Xosbext olun\n28/06/2016 tarixində, saat 12:29


QMİ-nin bölgə Qazısı hesabat verdi - Ekspress.az\nQMİ-dən Ekspress.az-a verilən məlumata görə, fevralın 7-də belə bir görüş Sumqayıt “Cümə” məscidində təşkil olunub. Əvvəlcə ölkəmizin ərazi bütövlüyü uğrunda canından keçən şəhidlərin, böyük din alimlərinin ruhları ehtiramla yad olunub. QMİ-nin Abşeron-Sumqayıt-Xızı bölgəsi üzrə Qazısı Rauf Sərdarovun hesabatı dinlənilib. Qazılar Şurasının üzvi bildirib ki, bölgə dindarları Azərbaycan Prezidenti İlham Əliyevin milli-mənəvi dəyərlərimizin qorunması sahəsində gördüyü işləri, məscid və ziyarətgahlarımızın təmir-bərpa edilərək yenidən inanclı insanların ixtiyarına verilməsi ilə bağlı həyata keçirdiyi tədbirləri həmişə yüksək dəyərləndiriblər. Bildirib ki, Sumqayıt “Cümə” məscidi də dövlət başçısının tapşırığına əsasən yenidən qurulub, bərpadan sonrakı açılış mərasimində Prezident İlham Əliyev şəxsən iştirak edərək xeyir-duasını verib.\nSumqayıt “Cümə” məscidi


Rahatlıq - Vikisitat\nBaş dilə dedi; "Nə qədər ki, sən mənim qonşumsan, mənə rahatlıq yoxdur". Kürd atalar sözləri\nDost rahatlıq verən bir bir məlhəmdir. Nizami Gəncəvi\nElmin səmərəsi rahatlıq, dünya malının səmərəsi əzabdır. Ərəb atalar sözləri\nGözləmək. Sevginin mənə öyrətdiyi ilk dərs. Günlər çox ləng keçir, biz minlərlə plan qururuq, xəyali söhbətlər edirik, özümüzə söz veririk ki, bu cür və bu cür vəziyyətlərdə özümüzü tamam fərqli aparaq - heç cür rahatlıq bilmirik, sevgilimizin gələcəyi anı səbirsizliklə gözləyirik. Paulo Koelyo\nNadanlıqdan can qurtarmaq, qorxu və xofdan azad olmaq üçün alim və filosoflar böyük əziyyətlərə dözür, cismani ləzzət və istirahətdən əl çəkir, yuxusuz gecələr və ağır zəhmətlərə razı olurlar. Əsl rahatlıq bədəni ağrılardan xilas olmaq, əsl əziyyət isə cəhldir. Deməli, əsl rahatlıq elmdir. Elm adamlarının ruhi və rahatlığı elmdir, çünki dünya var-yoxu onların gözündə əhəmiyyətsiz və dəyərsiz olar. Elmə yiyələnərək əbədi səadət, həmişəlik istirahət əldə etdiklərindən tez ötüb keçən bəlalara məruz qalan, böyük baş ağrısına səbəb olan, müxtəlif qəm və kədər yaradan, təşviş və təlaş törədən dünya işlərindən əl çəkər, zəruri ehtiyacı ilə kifayətlənər, dünyagir olmazlar, çünki dünyagirliyin sonu görünməz, bir arzuya çatdımı, başqa arzu eşqinə düşər. Nəsirəddin Tusi\nHansı vəziyyətdə yaşamasından asılı olmayaraq insan hər zaman rahatlıq və narahatlıq tapır! Bencamin Franklin\nHər istəmə bir əksiklik duyğusu ilə əlagədardır və insanda bir doyğunluq, rahatlıq və tamlıq meydana gətirmə yönəlməsinin əmələ gəlməsinə yol açır. Alfred Adler\nHər şeydə olduğu kimi, ailə həyatında da daxili rahatlıq zənginlikdən üstündür. Molyer\nRahatlıq istəyən adam - kor, kar, lal gərək. Azərbaycan atalar sözləri/R\nRahatlıq zəhmətdədir, zəhmət isə dincəlməkdə. Qabusnamə\nSiz bəlanı nemət, asayiş və rifahı isə müsibət hesab etməyincə əsla mömin olmazsınız. Çünki bəla və çətinliyə səbr etmək asayiş və rahatlıq içərisində qəflətdə olmaqdan daha dəyərli və üstündür. İmam Kazım\nSusuz həyat olmaz, zəhmətsiz rahatlıq. Özbək atalar sözləri\nVaxt rahatlıq bilmədən əbədi hərəkətdədir və onu başqa cür düşünmək olmaz. Lev Tolstoy\n↑ Camiul-Əxbar, səh.313, hədis 870\nMənbə — "https://az.wikiquote.org/w/index.php?title=Rahatlıq&oldid=64637"\nBu səhifə sonuncu dəfə 6 oktyabr 2019 tarixində, saat 20:29-də redaktə edilib.


"Bu yolda 500 mindən çox qadın öldürülüb"... – Aysel Əlizadənin yazısı - Medianews\nAzərbaycanda vəzifəli şəxs vəfat etdi – FOTO -(3983)\nSərt karantin rejiminə keçməkdən başqa yol qalmayıb – AÇIQLAMA -(2308)\nAzərbaycanda Qələbə paradının vaxtı və yeri bilindi -(1926)\n“Bu gün atamın qəbri üstünə gedib yüksək səslə qışqırdım ki…” – Məhəbbət Kazımovun oğlu -(1744)\nSəfərbərlik üzrə hərbi xidmətdən tərxis edilməsi haqqında sərəncam imzalandı -(943)\nAzərbaycanda vəzifəli şəxs şəhid olub -(4575)\n“Qartal” ləqəbli cəngavərimiz: Onun adı gələndə düşmənin canına qorxu düşürdü – VİDEO -(3531)\nTopçu Vüsaldan fotosunun içki şüşəsinə vurulmasına REAKSİYA -(3525)\nDeputat Polad Bülbüloğlunun məlum çıxışından danışdı: “Özləri istefa verib getməlidirlər” -(6306)\n“Bu yolda 500 mindən çox qadın öldürülüb”… – Aysel Əlizadənin yazısı\nNəşr edilib: 2015/07/10 11:27 Rubrika: Köşə Baxış sayı: 815 Müəllif: Aysel Əlizadə\nÖzünə dindar deyən bir nəfərin qadınlarla bağlı internetdə yayılan çıxışını izlədim. Çıxış ötən il yüklənib.\nİddia belədir: “ Həzrət Əli deyib: “ O zaman ki, gördüz kişilər arvadları ilə məsləhətləşdilər, bilin ki, kişilik ölüb. O zaman ki, gördüz kişi arvadın göz yaşına inandı, bilin ki, kişilik ölüb. Allah qadını yaratdı, şeytan dedi ki, qoşunumun yarısı düzəldi. Arvadlar şeytanın qoşununun yarısıdı. ”\nDediklərindən belə çıxır ki, Allah səhv edib qadını yaradıb, demək ki, bu adam Allahda səhv tutur. Ya da Allah bilərəkdən şeytan üçün ordu yaradıb – deyir.\nİnana bilmirəm ki, indi – 21 ci əsrin cırhacırında bu mövzuda yazmağa gərək duyuram.\nBu, açıq – aydın qadına qarşı zorakılığı təbliğ etməkdi. Üstəlik, ölkə qadınlarını – əhalinin 4 mln 716, 3 nəfərini təhqir etməkdi. Çox güman ki, qadınlardan üzr istənilməsə bu təhqir məhkəməlikdi.\nSoruşa bilərsiz ki, hansısa Ələmdarın dediklərinə niyə bu qədər önəm verirəm? Əvvəla ona görə ki, bu cür çıxışları avam adamlar dinləyib inanır.\nTürk yazarı Səbahəddin Əli ” İçimizdəki şeytan” da yazıb: “ Ömər dostundan soruşur: “ Ətrafında bu qədər ağılsız adam var, onlar nəyinə lazımdı? Dostu cavab verir: Başa düşürsən, axmaqlar düşünmürlər, nə desən inanırlar. Lazım gələndə nəyə desən etiraz edirlər. Ağıllı adam isə düşünür, götür-qoy edir, oxuyub öyrənir”.\nÜstəlik, belə çıxışlar Avropada katolik kilsəsinin gerçəkləşdirdiyi az qala beşyüz illik tarixi olan “ müqəddəs inkvizisiya” dönəmini, Hopkinsləri xatırladır. Kilsənin ikvizisiya siyasəti qadınları cadugər, şərə xidmət edən qüvvə adlandırıb ölümə məhkum edirdi. Metyu Hopkins cadugər ovçusu idi. Özünü müqəddəs missioner kimi təqdim edib dostu Con Sternlə birgə “ cadıları” tuturdu. Məhkəmələrin ölüm hökmü kəsdiyi “cadılar” yaşından asılı olmayaraq gənc, yaşlı – günahsız və yoxsul təbəqədən olan qadınlar idi. Onlar hər xırda şeyə görə cadugər sayıla bilərdilər. Gecə həyətə çıxıb – güman ki, şeytanla əlbirdi. Qonşudan süd alıb, inəyin südü kəsilib – demək, cadu edib. Qəribə xalı var – güman ki, Satana işarəsidi. Yerişi gözə birtəhər dəyir, otlardan “müəmmalı” dərmanlar düzəldir… bu kimi suçlamalarla qadınlar kütləvi şəkildə, həm də vəhşicəsinə öldürülürdü (yandırılır, asılır, suda batırılırdı).\nSəbəb isə başqaydı. Qadınlar xalq təbabətini bilir, insanlara şəfa tapmaqda kömək edir, öz şaman ritualları, bilgiləri ilə inam qazanır, mahiyyətcə kilsənin rəqibi sayılırdılar. Onlar əhalinin yarısı idi. Onları şər qüvvə adlandırmaq insanları bir-birinə düşmən etmək məqsədinə xidmət edirdi. Hamı bir-birindən şübhələnir, beləcə əhali arasında nifaq yaranırdı.\nBu yerdə əsas mətləbə gəlib çatdıq.\nKişinin qadınından uzaqlaşdırılması qadın – kişi harmoniyasını pozur. Beləliklə, bir – birinə düşmən kəsilən iki cinsi ayrı – ayrılıqda idarə etmək asanlaşır.\nQadını ilə məsləhətləşən kişi heç vaxt aşırı aqressiv olmaz. Oşo ABŞ- ın Vietnama uduzmasını bu cür izah edir: “Güclü olmasına baxmayaraq, dünyada seks yasağı qoyulmayan tək ordudu. Buna görə də ABŞ əsgəri doyumsuz, aqressiv deyil. Öldürmək istəmir”.\nKişi aqressiyasını əngəlləyən qadındı. Kişi- qadın qovuşmasında, dostluğunda, əməkdaşlığında bir dünya barışı gizlənir. Gün gələr, üzə çıxar. Kişilər anaların sözünü eşidər – savaş etməz, əsgər getməz, öldürməz.\nGün gələr, dünyanın bütün orduları buraxılar\nHakimiyyət hərisləri bundan qorxur.\nDindarlar isə kişinin zəif yerinə basırlar: Qadın xəyanət edər!\nKişi də ömrünün sonunacan qulaqlarını şəkləyib yaşayır. Aman, qadın xəyanət edər.\nEdər, ayrılarsan. Başa düşərsən ki, heç kimi zorla özünə yar etmək olmaz.\nÖzünə layiq birini taparsan. Bu qədər sadə.\nDinin amacı qardaşlıq, barış yaratmaq ola bilər. Sevgi yaymaq, silaha yox! – demək, qadınlı – kişili hamını bir – birinin əzizinə çevirmək.\nBu zaman Tanrı baxıb sevinər, sevinər ki, onun yaratdığı dünyada belə bir xoşbəxt mənzərə var.\nBir az kənara çəkilib ətrafı izləyək. Sonra dünyanı düşünək – qalaktikanı – planetləri, göy cismlərini, kametləri, meteorları…\nGünəşi düşünək, peykləri və bütün bu sistemi idarə edən bir gücü!\nO, xırda-para mövzularla uğraşarmı?\nAxı Tanrı niyə geyimlə, kiminsə seksual həyatı ilə məşğul olsun? Onun bir kainat sistemini idarə etmək kimi vəzifəsi var.\nİlahi, kimin nə geyinməsi, kimlə məsləhətləşməsi onun nəyinə lazımdı?!\nAxı o, insanı özü çılpaq yaradıb. Geyinmək insanın öz seçimidi.\nİnsan özü geyinmək istəyib, əvvəl dəridən, sonra ipəkdən paltar tikib özünə.\nTanrı üçün insanla bağlı yalnız bir şey önəmli ola bilər – Ədalət!\nTanrı insan üçün yalnız bir şey istəyə bilər – Xoşbəxtlik!\nHə, gücsüzlərin əzildiyini görəndə üzülər. Ədalətsizlikdən sarsılar.\nAncaq əminəm ki, qəzəblənməz, insanı incitməz.\nTanrı qəzəbli, kinli ola bilməz! Tanrı bağışlayandı.\nBizi bu, utandırmalıdı. Bundan çəkinməliyik – Tanrını məyus etməkdən.\nO, bizim Gülüstana çevirdiyimiz dünyaya baxıb sevinməliydi.\nBiz nə etdik?\nMin illərdi Tanrının adıyla insan öldürülür.\nMin illərdir Tanrının adıyla qadınlar təqib olunur. Niyə?\nBuna türk yazarı Əminə Supçin birmənalı cavab verib: “Cəhalətin qorxduğu şey qadındı. Qadın öyrənirsə cocuğuna da öyrədər!”\nCəhalətin! Tanrının yox…\nVə bu cəhaləti insanlara utanmadan Tanrının istəyi kimi sırıyırlar.\nQadından qorxurlar. Bəli. O, oxusa, bilsə uşaqlarını da ağıllı, azad böyüdər.\nO zaman sizin kölələriniz kim olar? Axı, patrialxal mədəniyyətlərdə qadın da, uşaqlar da evdəki vahiməli ata obrazının qullarıdı. Bu vahiməli ataya da Allah belə vahiməli təqdim edilir. Beləliklə hamı qorxu içində yaşayır.\nBunu mən demirəm, bunu Freyd deyib.\nBu gün Avropa qadınını açıq – saçıqlıqda suçlayanlara bir ”dur” deyək. Avropa – Qərb qadını azadlığını qanıyla qazanıb. 15- ci əsrdən təqib olunan bu qadın yalnız ötən əsrdə özünə gəlib. Beş yüz mindən çox qadın öldürülüb. Şekspirdən Şopenhauerəcən, inkvizisiya havasında qadını təhqir edən yazarlar, fikir adamları olub. Qərb qadını bunlara dözüb. Buna görə də hansısa yazar indi qadını pisləyəndə adamı gülmək tutur. Şopenhaueri başa düşdük, siz hans “atmosfer”ə düşmüsüz?\nOn səkkizinci əsrdən başlayaraq Avropada feminizmin rüşeymləri duyuldu. Məsələn, Britaniyanın Osmanlıdakı səfirinin xanımı türk qadınları haqda yazdı. Bu yazı ilk femin örnəklərdən biri hesab olunur. On doqquzuncu əsrdə Feminizm hərəkat kimi formalaşdı. Öncə qadınlar kişilərlə eyni maaşı almağa nail oldular. Sonra – ayrı-ayrı Avropa ölkələri qadınlara səs hüququ verdi. ABŞ isə qadına iyirminci əsrdə seçki hüququ verib. Yalnız 1993 – də BMT – nin İnsan Haqları Konfransında Qadınlara Qarşı Zorakılığın Aradan Qaldırılması haqqında bəyannamə qəbul edildi.\nİnsanlıq tarixində qadının iki təntənəli dövrü olub : Anaxaqanlıq – Üst paleolitdən ( homosapiens – ağıllı insan yaranandan) Tunc dövrünə qədər, bir də 20 – ci əsrdən başlayaraq indiki – 21- ci nanoəsrəcən.\nBu gün bütün dünya indiki demokratikləşməni, insan haqları mövzusunda istinad yeri olan Qərbi və ona olan ümidlərini Avropa qadınının intəhasız mübarizəsinə borcludu. Yalnız feminizmdən sonra Qərb demokratikləşdi və bu, bütün dünyaya təsirini göstərdi. Şərqdə inkvizisiya təqibi olmasa da qadın ümumiyyətlə mövcudluq deyildi. Onu təqib etməyə gərək qalmırdı; yox kimi bir şey. Yalnız varlı və imtiyazlı söz sahibi tək-tük qadın vardı. Ancaq hələ də 21 – ci əsrdə problem kimi qalan məsələlər var. “ Səhra çiçəyi” kitabında Varis Dirie – öz həyatını anladıb. Somali və bir çox şərq ölkəsində dini inanca görə (klitor günah orqanı sayıldığı üçün) beş yaş həddində olan qızlar vəhşicəsinə sünnət olunur. Ağlada – ağlada uşağın əl – ayağını tutub şikəst edirlər. Bayılan, qanaxmadan ölən, ömürlük şikəst qalan saysız şərq qadını… Bizsə bu cür ədəbsizliklə, vəhşiliklə mübarizə aparmaq yerinə, qadınla mübarizə aparan dindarlar görürük hələ də.\nSizin Allaha sevginiz yalnız qadınları mühafizə etməklə ifadə olunursa, yalandı, saxtadı, məqsədlidi.\nTeodor Adornonun “ yuxu qeydləri” kitabı var. Yuxuların birində yazır: Qatardan düşəndə hər tərəfdə əlində “ panikaya qapılma” yazılı lövhə gördüm. Bu mənzərədən təşvişə düşdüm. Sanki “ panikaya qapıl” deyirdilər.\nTəbliğat doğru olmayanda əks effekt verir. Din həssas mövzudu. Orda edilən hər yanlış təbliğatın qurbanı insan həyatıdı.\n“Qızlarınızı oxudun, məktəbdən çıxarıb ərə verməyin, təhsilli xanım edin, dünyagörüşünün artması üçün çalışın” demək əvəzinə insanları bir-birinə düşməni edirsiz. Qadınları aşağılayır, güdür, əxlaq normalarını onların geyim keçimi, özəl həyatı ilə ölçürsüz. Başqa əxlaq normaları tanımırsız?\nMəsələn, dürüstlük, vicdan, insaf, səxavət, xeyirxahlıq.\nBaşqa kişilik ölçünüz yoxdu? Məsələn, qürur, əyilməzlik, şərəf.\nÖzündən vəzifəcə, imtiyazca yüksək adamın qarşısında həyəcansız dayanmaq, yaltaq olmamaq – Kişilik budu.\nBunun öhdəsindən gələ bilməyən, özünü təsdiqləməyən kişilər qadın ətəyini müzakirə edir…Pfff…\nAdamlara : Oxu, öyrən demək gərəkdi.\nSavadsız adam Allahı, dini necə anlaya bilər?\nDini anlamaq üçün onun kitabını oxumaq lazımdı.\nMəgər Allahı anlamaq o qədər asandı?\nAllahı anlamaq üçün insanın gərək zəkası böyük ola. Buna görə də oxumalı, düşünməli, kamilləşməlidi.\nƏlbəttə, bunu istəyən varsa…\n“İslam kişinin qadınla məsləhətləşməsinə qarşı çıxırmı və Həzrət Əlinin belə bir deyimi varmı ” sualını cəmiyyətin üç tanınmış, inanclı kişisinə ünvanladıq.\nŞair – tərcüməçi Səlim Babullaoğlu: “Həzrət Əlinin belə bir deyiminə rast gəlməmişəm. İnanmıram ki, belə bir fikir desin. Din belə bir ümumiləşdirmə aparmır – nə qadınlara, nə kişilərə. Kişi əlbəttə ki, qadınla məsləhətləşməlidi və bir çox məsələlərdə razılıq almalıdı. Qadın mənim qızımdı, anamdı, xanımımdı. Bu nə sözdü?”\n“Yeni Müsavat” qəzetinin baş redaktoru Rauf Arifoğlu: “Həzrət Əlidən verilən belə bir sitat da böyük ehtimal, adamın öz yaradıcılığıdır. Bu cür sitat saxtakarlığını çox zaman siyasətçilər və jurnalistlər də edir. Qadın Allahdan sonra ən böyük və yaradıcı gücdü. Allah insanı onun bətnində yeniləyir. Qadın mahiyyət və məzmunca kişidən güclüdü, yəni. Bəzi kişilərin qadın xofunun səbəbi bu ola bilər”.\nİlahiyyatçı- alim, DEVAMM-ın rəhbəri İlqar İbrahimoğu : “İslamın nəzəri Qurandı. Quran isə insanı təqvalılığa görə dəyərləndirir. Qadın təqvalı və məsləhətləşməli mövzuda bilgilidirsə, bəli, kişinin onunla məsləhətləşməsi çox təbii və müsbətdir. Həzrət Əlinin konkret bu formada deyimini xatırlamıram. Amma təqvasız qadınlarla bağlı təbii ki, çox ciddi tənqidləri var. İslam kişinin ayaqaltı olmasına pis baxır. Ümumi vektor budur ki, kişi ailənin qəyyumudur. Ancaq dominantlıq anlayışı modernizm kontekstində götürülərsə, İslama görə ailədə məna yükünə malik deyil. Allahın razılığı dominantlıq təşkil edir. Kim daha təqvalıdırsa, ailədə onun ruhiyyəsi dominant olacaq. Təqva və təqvalılıq İslam paradiqmasında seçim zamanı nəfsani istəklərinə deyil, Allahın razılığına uyğun əməl etməkdi”.\nİmam Əli: “Ağıllı qadınlar istisna olmaqla, başqa qadınlarla məsləhətləşməkdən çəkinin”.\n(“Biharul-Ənvar” (islam ensiklopediyası))\nQadınları “kişi adamsan!” deyib, tərifləyən…\nQadın nə üçün kişidən dərində basdırılır?\nQadını öpmək harada qadağandır?\nXanım deputat: “… Amma heç kim ürəyimin…


Azərbaycan Beynəlxalq Bankının sabiq sədri Cahangir Hacıyevin həyat yoldaşı Zamirə Hacıyeva bu gün London məhkəməsində mülklərinin mənbəyi ilə bağlı açıqlama verməsə, 100 milyon manatdan artıq dəyərləndirilən mal-mülk İngiltərə dövlətinin ixtiyarına keçəcək.\nAxar.az “Yeni Müsavat”a istinadən xəbər verir ki, bu gün London məhkəməsində Zamirə Hacıyeva açıqlama verməlidir. Vəkilləri ötən ilin dekabrında Britaniya Milli Cinayət Agentliyinin onun mülkünü müsadirə etməsi cəhdinə qarşı apellyasiya şikayəti vermişdi. Lakin 2020-ci il fevralın 5-də onun şikayəti rədd edilib.\nApellyasiya Məhkəməsinin üç hakimindən biri Lord Burnett deyib ki, Zamirə Hacıyevanın bu qərardan şikayət etmək üçün icazə almaq barədə vəsatəti də rədd edilib. Bu o deməkdir ki, o, qərardan İngiltərə Ali Məhkəməsinə şikayət edə bilməyəcək.\nHakimlər onun 2 il əvvəl “İzahedilməz Sərvət Sərəncamı”nın qanuni hədəfi olduğunu bildirib. Zamirə Hacıyeva gəlirinin qanuni mənbəyini açıqlaya bilməsə, Milli Cinayət Agentliyi (NCA) mülkü və qolf kursunu müsadirə etmək üçün məhkəməyə müraciət edəcək.\nZamirə Hacıyeva mal-mülkün alınmasına xərclənən pulun mənbəyini göstərərsə, Milli Cinayət Agentliyi həmin sənədləri 60 gün ərzində öyrənərək əmlakın mənimsənilməsi, yaxud geri qaytarılması barədə yekun qərar verəcək.\nHüquqşünaslar bildirir ki, bu pullar Azərbaycan büdcəsindən oğurlanaraq Londona ötürülüb. Bu gün Zamirə Hacıyevanın ixtiyarında olan, dəyəri onmilyonlarla ölçülən varidat faktiki olaraq Azərbaycan dövləti, Azərbaycan xalqının vəsaitidir. Azərbaycan dövləti gələcəkdə sübut etsə ki, əmlaklar ona məxsusdur, həmin əmlakların qarşılığını ala bilər.\n2020.02.12 / 09:31


Ermənistan siyasi zəlzələ ilə qarşı-qarşıyadır » Azim.az\n20-06-2020 07:59 Bölmə: Siyasət\nSon günlərdə Ermənistanda olan daxili ictimai-siyasi qarışıqlıqlar mətbuatda kifayət qədər gündəmdədir.\nƏslində keçmiş illərə nəzər salarsaq, Ermənistanda təməli sağlam qoyulmuş nə siyasət görə bilirik, nə də idarəçilik sisteminin qanununauyğun çalışdığını. Bir dövlətdə əgər hüquq sistemi işləmirsə, xalqın hüquqları qorunmursa,burada ne demokratiyadan söz gedə bilər, nə də azad yaşayan xalqdan. Ermənistanda da demək olar ki, hüquq sistemi normal səviyyədə işləmir. Dövləti idarə edən şəxslər öz mənafelərini ön planda tutduqlarına görə arxa plana atılmış xalq artıq narazıçılıqlara başlayaraq, hakimiyyətə qarşı sərt reaksiyalar verməkdədir. Digər yandan isə dünyanı cənginə alan koronavirus pandemiyası məlum məsələdir ki, Ermənistandan da yan keçmədi. Zatən iqtisadi cəhətdən də zəif olan bir ölkə olaraq pandemiyanın öhdəsindən elə də asan gələ bilmirlər. İnsanlar kütləvi şəkildə yoluxur, ölürlər. Artıq qarşısı alınmayacaq qədər geniş yayılmaqda. Bir yandan xalq virusdan məhv olur, digər yandan hakimiyyətdə kreslo davası baş alıb gedir. Siyasi bir zəlzələ ilə qarşı-qarşıya olan Ermənistan heç də yaxşı vəziyyətdə deyil. Baş nazir Nikol Paşiniyanın seçkilərdən əvvəl verdiyi sözlərin yalan vədlər olduğunu görən xalq artıq etiraz aksiyalarına başlamış vəziyyətdə. N.Paşiniyan bir neçə dəfə prezident cənab İlham Əliyevlə qarşı-qarşıya gəldiyi debatlarda rəzil olması,siyasi səhvlər edərək ona inanan xalqı ən əsas da sadəcə şou xarakterli çıxışlar edərək təmsil etdiyi ölkəsini və təmsil etdiyi partiyasını gülünc vəziyyətə salmışdır. Koronavirus pandemiyası dövründə vətəndaşların sosial-iqtisadi problemlərini həll etməkdə ciddi çətinliklərlə qarşılaşır, xəstəliyin yoluxma sayının artmasının qarşısını ala bilməməsi səbəbilə sürətlə sosial dayaqlarını itirir. Erməni mətbuatı N.Paşinyanın aqoniya vəziyyətində olduğunu iddia edir, bunun əsas səbəbini isə parlament müxalifətinin, xüsusilə də Çiçəklənən Ermənistan Partiyasının açıq şəkildə hökuməti tam tərkibdə istefasını tələb etməsi göstərilir.\nN.Paşinyanın müxalifətin və Çiçəklənən Ermənistan Partiyasının istefaya çağırış tələblərinə cavabı gecikmədi, Milli Təhlükəsizlik Xidməti 14 iyunda Çiçəklənən Ermənistan Partiyasının sədri Qaqik Çarukyana və tərəfdarlarına qarşı bir gündə üç cinayət işi açdı. 14 iyunda Təhlükəsizlik Xidməti əməkdaşlarının Çarukyanın evində axtarış aparması gərginliyi birazda artırdı.\nBir sözlə, ölkədəki siyasi böhran diktatura rejimi ilə müşayiət olunur.Hadisələr zamanı insanların ifadə azadlığı, azad toplaşma hüququ, hüquq-mühafizə orqanları tərəfindən lüzumsuz yerə güc tətbiq olunmaması, KİV-in sərbəst fəaliyyətinə imkan yaradılması və sair kimi Qərbin “önəm verdiyi” bütün dəyərlər ayaq altına salınır.Belə bir sual ortaya çıxır,Qərb niyə susur?\nİşğalçı olduğu dünya ölkələrincə bəlli olan Ermənistan dövlətini bir yandan da Qərb səssiz qalaraq tərəfin saxlamaqdadır. Səbəbi isə Ermənistanı demokratik bir ölkə olaraq tanıtmaq,ölkədə yaşanan hadisələri ört-basdır etməkdir. Eyni hal Azərbaycanda olsa anında buna qarşı reaksiyalar olardı. Demək ki, İşğalçı dövlətin tərəfin tutanlar da onlar kimi, doğrularin, haqqın deyil, yanlışların yanındadırlar.\nSon günlərdə baş tutmuş online konfrasda Paşiniyanın İlham Əliyev tərəfindən susdurulması ilə bir daha sübut olundu ki, sadəcə əzbərlənmiş sözlər yalnız özünü və ölkəsini biabır etməkdən başqa bir şey deyil.\nAristotelin də dediyi kimi,”Hər ölkə layiq olduğu hökuməti alır”. Eynilə Ermənistan kimi.\nAsim Rüstəm, Xocavənd gənci


Əflatun Amaşov: "Bütün çap məhsullarının üzərindən ƏDV götürülsün" - Pia.az\nƏflatun Amaşov: "Bütün çap məhsullarının üzərindən ƏDV götürülsün"\n““Kitabxana işi haqqında” Qanuna təklif olunan dəyişikliyi vacib sayıram. Ona görə ki, bu dəyişiklik kitabxanaların elektron sistemə keçməsi ilə bağlıdır. Daha bir mühüm dəyişiklik kitabxanaların pulsuz məcburi nüsxələrlə təchizatı ilə bağlıdır. Hesab edirəm ki, hər iki məsələ olduqca vacibdir”\nPİA.az Strateq.az-a istinadən xəbər verir ki, bu sözləri Milli Məclisin bu gün keçirilmiş plenar iclasında Mətbuat şurasının sədri, deputat Əflatun Amaşov çıxışında deyib.\nO bildirib ki, Azərbaycanda müxtəlif mətbəə və nəşriyyatlarda kitablar çap olunur:\n“Ancaq təəssüf ki, onların kitabxanalara çatdırılması işi düzgün qurulmayıb. Bu sahədə əksər hallarla qanunun tələbləri gözlənilmir. Burada məsuliyyətin artması həm də imkan verəcək ki, kitabların məzmununa diqqət yetirilsin. Biz müxtəlif dövrlərdə bəzi anti-milli qüvvələrin öz məqsəd və mənafelərini yaymaq üçün kitablar buraxdıqlarının şahidi olmuşuq. Təəssüf ki, nəşriyyat və mətbəələr məsələyə ciddi önəm vermir. Əslində onların belə bir mexanizmi də yoxdur ki, müvafiq yoxlama işləri aparsın”.\nDeputat kitabların baha olmasına da toxunub:\n“Yeri gəlmişkən, bir məsələyə də toxunmaq istərdim. Bu da kitabların qiyməti ilə bağlıdır. Qiymətlər çox bahadır. Əsasən də ölkəyə kənardan gətirilmiş kitabların qiyməti. Məlumatlara görə, hazırda ölkəyə il ərzində 200 min kitab gətirilir. Sovet dövrü ilə müqayisədə bu rəqəm dəfələrlə azdır. Qiymətə gəldikdə isə, təsəvvür edin ki, kitab Azərbaycana gətirilərkən 7 faiz gömrük, 18 faiz əlavə dəyər vergisi tutulur. Üstəlik satış zamanı gəlir əldə etmək üçün təqribən 20-25 faiz də əlavə olunur. Bundan başqa satış müvafiq dövlət qurumuna hesabat verərkən onlar yenidən 18 faiz də ödəməli olurlar. Gəlin hesablayaq, 7+18+20+18=63. Lap olsun 60. Bundan sonra təsəvvür edin ki, oxucu kitab əldə etmək üçün nə qədər pul xərcləməlidir”.\nŞura sədri deyib ki, bəzi ölkələrdə çap məhsulları bütün növ vergilərdən azaddır:\n“Mən həmkarım Fazil Mustafanın burada səsləndirdiyi fikirləri dəstəkləyirəm. Təklif edirəm ki, ümumiyyətlə bütün çap məhsulları – qəzet, jurnal, kitab istehsalı və ölkəyə gətirilməsi üzərindən ƏDV götürülsün. Nəzərə alaq ki, gələcək elmə, biliyə söykənir. İstərdim ki, gələcəyimiz naminə bunu utunmayaq”.\nEtiket: Əflatun Amaşov kitablar ƏDV


“ADEX 2016” ikinci Azərbaycan Beynəlxalq müdafiə sərgisi başa çatıb - AZƏRTAC – Azərbaycan Dövlət İnformasiya Agentliyi\n“ADEX 2016” ikinci Azərbaycan Beynəlxalq müdafiə sərgisi başa çatıb\nMüdafiə Sənayesi Nazirliyinin (MSN) təşəbbüsü ilə Azərbaycanda keçirilən “ADEX 2016” ikinci Beynəlxalq müdafiə sərgisi sentyabrın 30-da başa çatıb.\nMSN-in mətbuat xidmətindən AZƏRTAC-a bildiriblər ki, dörd gün davam edən sərgiyə Türkiyə, Fransa, İsrail, Rusiya, Belarus, Pakistan, Çin də daxil olmaqla 44 ölkədən 250-yə yaxın rəsmi heyət və şirkət qatılıb.\nSərgidə 10 ölkə - Azərbaycan, Türkiyə, Rusiya, Fransa, Belarus, Çin, Pakistan, Çexiya, İsrail və Serbiya milli pavilyonları ilə təmsil olunub. Ekspozisiya meydançasının min kvadratmetrlik sahəsini əhatə edən Azərbaycan milli pavilyonunda Müdafiə Sənayesi Nazirliyinin müəssisələrində yaradılan və istehsal olunan məmulatlar nümayiş etdirilib. İki il əvvəl Azərbaycanda keçirilən “ADEX 2014” birinci Beynəlxalq müdafiə sərgisinə 168 adda müdafiə təyinatlı məmulat çıxaran MSN “ADEX 2016” sərgisində 260 adda məmulat nümayiş etdirib.\nAzərbaycan Prezidenti, Ali Baş Komandan İlham Əliyevin sərgi iştirakçılarına təbrik məktubu ünvanlaması və sərgidə şəxsən iştirak etməsi “ADEX 2016”nın əhəmiyyətini daha da artırıb. Dövlətimizin başçısı sərgi ilə tanışlıq zamanı Müdafiə Sənayesi Nazirliyinin stendində nümayiş etdirilən məmulatlarla tanış olub. Prezident İlham Əliyev hərbi-texniki əməkdaşlıq üzrə məsələlərin müzakirə edilməsi üçün nüfuzlu platforma kimi bu sərginin mühüm rolunu xüsusi vurğulayıb.\nSərgini ziyarət edənlər arasında Azərbaycan Respublikasının Müdafiə Nazirliyinin və digər güc qurumlarının rəhbərləri də olublar.\n“ADEX 2016” sərgisi çərçivəsində müdafiə sənayesi naziri Yavər Camalovun iştirakçı ölkələrdən Türkiyənin milli müdafiə naziri, Pakistanın müdafiə sənayesi federal naziri, Serbiyanın və Cibutinin müdafiə nazirləri, digər ölkələrin rəsmi nümayəndə heyətləri və şirkət rəhbərləri ilə ikitərəfli görüşləri olub, qarşılıqlı maraq doğuran məsələlər ətrafında geniş müzakirələr aparılıb.\nGörüşlərdə nümayəndə heyətləri tədbirin yüksək səviyyədə təşkil olunduğunu, burada iqtisadiyyatın hərbi və müdafiə sahələrini təmsil edən tanınmış brendlərin geniş tərkibdə təqdim edildiyini xüsusi vurğulayıblar.\nBeynəlxalq nümayəndə heyətlərinin və xarici şirkətlərin “ADEX 2016” sərgisinə böyük maraq göstərməsi Azərbaycanın həm mühüm strateji tərəfdaş, həm də regionda etibarlı əlaqələrin rəmzi kimi yüksək rol və əhəmiyyətini bir daha təsdiq edib.\nSərgi zamanı Müdafiə Sənayesi Nazirliyi ilə Müdafiə Nazirliyi arasında yeni növ kamikadze tipli “Zərbə” və kəşfiyyat-müşahidə xarakterli pilotsuz uçuş aparatlarının istehsal edilib Silahlı Qüvvələrin istifadəsinə verilməsinə dair memorandum imzalanıb.\nMüdafiə Sənayesi Nazirliyinin “ADEX 2016” sərgisində nümayiş etdirdiyi məmulatlardan mina əleyhinə “İldırım” və “Qasırğa” zirehli maşınları, “AZAD Sistemlər” müəssisəsində hazırlanan pilotsuz uçuş aparatların ən yeni tipli təkmilləşdirilmiş variantları, yeni növ atıcı silahlar, tank əleyhinə idarə olunan raketlə təchiz edilmiş “Gürzə” nəzarət patrul maşını, döyüş sursatları və onların partladıcı başlıqları iştirakçılar və ziyarətçilər tərəfindən böyük maraqla qarşılanıb.\nSərginin əhəmiyyətini və ona olan marağı nəzərə alaraq tədbirin dördüncü günü “Açıq gün” elan edilib.\n“ADEX 2016” sərgisini ziyarət edənlər arasında, həmçinin yerli və beynəlxalq mütəxəssislər, hərbi ekspertlər, hərbçilər, eləcə də dövlət strukturlarının və şirkətlərin nümayəndələri, Müdafiə Sənayesi Nazirliyinin sifarişi əsasında Azərbaycan Texniki Universitetində yaradılmış xüsusi texnika və texnologiya fakültəsinin tələbələri ilə yanaşı, gənclər və ictimaiyyətin nümayəndələri də olublar.\nTədbirə dörd gün ərzində göstərilən böyük maraq sərginin əhəmiyyətinin göstəricisidir. Yerli və xarici kütləvi informasiya vasitələri də sərgiyə böyük maraq göstərib.\nAZERTAG.AZ :“ADEX 2016” ikinci Azərbaycan Beynəlxalq müdafiə sərgisi başa çatıb


AFFA Region Liqası ilə bağlı qərar verə bilmir – araşdırma gedir\nRegion Liqasının II pley-off mərhələsi çərçivəsində keçirilmiş "Füzuli” – "FC Baku” oyunu ilə bağlı qərar verilməyib. 06.04.2019-cu il tarixində reallamış matçın nəticəsinin manipulyasiyası şübhəsi var. Bununla bağlı AFFA-ya məlumat daxil olub və liqanın yarımfinal mərhələsində aprelin 22-də təşkil olunması nəzərdə tutulan "FC Baku” – "Şahdağ” oyunu qeyri-müəyyən vaxta təxirə salınıb.\nAFFA hələ də bu matçla bağlı qərar verə bilmir. Araşdırma davam etdiyindən rəsmi qərarı açıqlamaq mümkün deyil. Halbuki digər yarımfinal matçı baş tutub və finalçı rəqibini gözləyir. Mövsümü yekunlaşdırmaq lazım olduğundan digər cütün qalibinin bilinməsi də şərtdi. Lakin…\nFutbolinfo.az-ın əldə etdiyi məlumata görə, “Füzuli”nin rəsmi şikayətinə əsasən başladılan araşdırmalara hüquq-mühafizə orqanları da qarışıb. Prosesin uzanmasının səbəbi budur. Bakılılar çək-çevir edilir, eyni zamanda rəqibin bir neçə futbolçusu sorğu-suala çəkilib.\nÇox güman, paytaxt klubu yarışdan kənarlaşdırılacaq və “Şahdağ” oynamadan finala vəsiqə əldə edəcək. “Füzuli”nin bəzi oyunçuları olaylara qarışdığından, bu komandanın yarımfinala buraxılması mümkünsüz görünür. Əsl həqiqət araşdırmalar yekunlaşandan sonra üzə çıxacaq. Daha bir neçə gün gözləmək lazımdı.\ntarix: 25-04-2019 11:29


🥇 ▷ Fortnite: İstifadə olunan əşyaların yerləşdiyi yerin istehlakı » ✅\nFortnite: İstifadə olunan əşyaların yerləşdiyi yerin istehlakı\nÇətin oyundan sonra FortniteBəlkə bir az zədələnmiş görünsə də, ovlamaq və qəlyanaltı tutmaq lazımdır. Bu həftə işiniz "Əşyaları uğursuzluqlarla istehlak edin"içərisində FortniteBeləliklə, bunu etmək üçün ziyarət etməlisiniz.\n"Oğurlanmış əşyalar" aktivdir Fortnite ümumiyyətlə xəritədə tapa biləcəyiniz yemək və "istehlak". Bura banan, göbələk, alma, paprika və hindistan cevizi daxildir.\nBu həftənin çətinliyi üçün xüsusi olaraq öyrənməlisiniz Narahat yem yemi, oyun sənədləri üçün yenidir. Bu xüsusi yemli məhsulun, 10-cu mövsümdə meydana çıxan yeni çatışmazlıq zonasında göründüyü görünür.\nSınaqçılar bunu aşkar etdilər Səliqəli biçilmiş element görünəcək nöqsan zonasına bağlı element Dik və Snobby Sahələri arasındakı meydança Futbol sahəsi.\nFutbol stadionunun yerinə yerləşdirilən yeni POI-lərdə "Saxta saxta əşyalar" ın "Xüsusiyyətləri" olacaqdır.\nBu, Hop Daşlarının, Kölgə Daşlarının, həmçinin alma, banan, göbələk və hindistan cevizi kimi saxta əşyaların alternativ versiyalarının geri qaytarılmasını görə biləcəyimiz deməkdir. pic.twitter.com/zyTCEPKwlO\n– VastBlast – Fortnite Sızma (@VastBlastt) 15 Avqust 2019\nYem məhsullarını harada tapmaq olar Fortnite\nBanan və alma, ehtimal ki, ən yararsız yem maddələridir, çünki onlar yalnız şəfa verirlər 5 Zərər görsəniz, HP sizin üçün bar verir, yəni tam sağlamlığınızdan istifadə edə bilməyəcəyiniz deməkdir. Keçən həftəki Lost Spray kutularında olduğu kimi, bu əşyalar da xəritəyə səpələnmişdir.\nGöbələk sizə verir 5 sağlamlığınızdan asılı olmayaraq barınızı qoruyun. Hindistancevizi xurma ağacından toplanarkən, görünməsi üçün onu balta ilə vurmalısınız. Çox yönlüdürlər, yəni sağalırlar 5 HP, ya da sənə 5 Qalxan sizə lazım olan şeydən asılıdır.\nNəhayət, paprika, dəyərinizi müalicə edən əla bir maddədir 5 lazım gələrsə, eyni zamanda hərəkət sürətinizi 20% artırır ki, bu da çöllərdə gəzmək üçün çox faydalı ola bilər.\nBütün bu yemli məhsullar xəritədə yalnız hər yerdə deyil. Onlar aşağıdakı yerlərə bölünür:\nBanana – Xüsusilə suda adalar olan Lazy Lagoon ətrafındakı tropik biome\nGöbələklər: bataqlıq ərazilərdə, xüsusən Lonely Lodge-dən axan çaylar ətrafında\nAlmalar: xəritənin çəmən ərazisindəki böyük bir ağacın altında təsadüfən\nPaprika – Xüsusilə Lucky Landing yaxınlığında cənub-qərbdə, səhra biomlarında kaktuslara yaxındır\nCoco: Onu çöl vazisində və ya Lazy Lagoon ətrafında xurma ağaclarına vurduğunu görürsən\nMaraqlıdır ki, xəritənin qarlı bölgəsində çox şey tapmaq olmur. Baxmayaraq ki, biome həftəlik bir çox problemə, məsələn, graffiti ilə yazılmış plakatlara baxmağa və qablar olan qutulara rast gəlməkdədir. windows.\nSəliqəli biçilmiş element\nDaha əvvəl deyildiyi kimi Fortnite məlumat mədənçiləri var bu müxtəlif nöqsanlı obyektləri Tilteddən qərbdə və Snobby Shores'in şərqindəki futzal meydançası sahəsinə bağlamaq. Siz də xoş parkdan cənuba və ya Polar zirvəsindən şimala getməklə oraya gələ bilərsiniz.\nTexniki qarmaqarışıqlıqlara sahib olduqları üçün, bu, qısa çəkili atlama dövrü verən Hop Daşları kimi tərk edilmiş günbəz formalı elementlərin və işlənən Kölgə Daşları Kölgə Qrenadalarına çox bənzədiyini göstərə bilər.\nJunk Fırtına problemini başa çatdırmaq üçün Soccer Pitch Rift zonası ilk zəng limanınız olmalıdır.\nFortnite Qasırğa zibilinin çağırışı\nUğursuz yem məhsullarını istehlak edin\nArena matçını burada oynayın – Arena matçı\nSilahların əhatə dairəsi ilə aradan qaldırılması\nRəqibinizə baş zərər verin\nBir oyunda fərqli adı verilən yerlərdə sandıqları axtarın\nFərqli bir oyunda bir təzyiq zavodu və ya xoşbəxt bir kənd alın.\nRəqibin quruluşuna zərər verin\nMövsümün qalan hissəsi haqqında daha çox məlumat üçün. Fortnite problemlər, bu günə qədər hər gündəlik və çətin bir iş üçün tam bələdçimizə baxın.


Çanta - hər bir qadın üçün o dərəcədə əvəzedilməz atributa çevrilib ki, onu sadəcə aksessuar adlandırmaq düzgün olmazdı. Çantalar artıq hər bir xanımın vizit kartına çevrilib.\nƏgər çantanı əlində tutursansa dəqiq, təmkinli, sanki əsl "ingilis ledisi"sən.Əgər qolunu çantanın qulpundan keçirmisənsə bu səliqəyə, anlaşıylılığa aiddir. Sən yaxşı ev xanımısan. Əgər qolunu belə tərəf sıxmısansa bu o deməkdir ki, cəmiyyət arasında nüfuzunu qoruyub saxlamaqq istəyənlərdənsən.\nTarix: 19.05.2013 / 16:06 Müəllif: *_*M_O_N_I_K_A*_* Baxılıb: 216\tBölmə: Maraqli Melumatlar ve gozellik sirleri\nImkansiz Diye Bir Wey Yok MİMOZA küsdüm ağacı qasığ nayihəsində olan tükler MAWIN QEZASI DÜNYANIN ƏN BÖYÜK DİNİ ARTIQ İSLAMDIR yoluxucu xestelik Milli menevi deyerler Oğlan uşağı Vizer Qadınlar Haqqında Yalnış inanclar Gozellik sirleri allergiya aid derman Yuxuda Arvad görmək Azerbaycanın tebieti heriflerin menası Polikistoz yumurtalıqlar sindromu Senin Ucun Yevlax Simli Cığatay xan Hiperaktivlik boşanmaya da yol açır Gülüm Yat Günəşli Səhərdə Oyan LAĞIM Yapilir Hoobastank Onu Sevirsen Od içində film 1978 İmam Mehdi Quranla fala baxmaq Aşıq Pənah film 2007 Q kendli X Şirvani yaradıcılığı Obyektiv fotoaparatda Qızlar Üçün Psixoloji Test Hasilova qadinin dos gilesinden tutdugu kef QOGAL etmişdir Kulagi Cume Gununde Dua Fil Ve Qariwqa Sen Hamidan Ferqlisen Sevgilim Ilk dəfə ana olan qadınlar üçün Arılıqbinə monastır kompleksi Mescide Girerken Oxunacaq Dua Weki yasli qadln seksi KEPENEK Qorxma


Tərkibində həddindən artıq şəkər olan meyvələr » Qadin.Net ~ İlk milli qadın portalı\nÜzüm pəhrizdə olanların yediyi meyvələrdəndir. Bir fincan üzümdə 23 qram şəkər var. Bu da arıqlamaq istəyənlər üçün olduqca çoxdur.\nYay aylarında ən sevilən meyvələrdən olan gilas pəhrizdə olanlar üçün faydalı deyil. Bir kasa gilasda 18 qram şəkər var. Şəkərdən uzaq olmaq istəyənlər gilas yeyərkən diqqətli olmalıdırlar.\nƏncirin tərkibində həddindən artıq şəkər var. 2 ədəd əncirdə 16 qram şəkər var.\nArmudun tərkibindəki şəkərə kökəlməyə səbəb ola bilər. Armud yeyərkən qatıqla yeyərək kökəlmənin qarşısını ala bilərsiniz.\nArmudun tərkibindəki şəkərə kökəlməyə səbəb ola bilər\nMen de deyirem axi niye uzum yeyende sepirem


Rusiya ombudsmani ölkəsində yaşayan azərbaycanlıların hüquqlarının müdafiəsini diqqət mərkəzində saxlayır\n5 May 2006 15:05 (UTC+04:00)\nRusiya ombudsmani Vladimir Lukin ölkəsində yaşayan azərbaycanlıların hüquqlarının müdafiəsini diqqət mərkəzində saxlayır. Bunu Trend agentliyinin məlumatına əsasən, V.Lukin beynəlxalq ombudsmanlər konfransında bəyan edib.\n"Deməzdim ki, Rusiyada azərbaycanlılar da daxil olmaqla, Qafqaz xalqları nümayəndələrinin hüquqları pozulur. Və hökumətlə hüquq-mühafizə orqanları bunun qarşısını almaq üçün əllərindən gələni edir" - deyə o bildirib. V.Lukin təəsüflə qeyd edib ki, hazırda Rusiya və bir çox Avropa ölkələrində belə bir meyl var. Bu müxtəlif səbəblərdən, xüsusilə, qloballaşdırma, zənginliklə yoxsulluq arasındakı ziddiyyətdən irəli gəlir. Bütün bunlar münasibətlərin gərginləşməsinə gətirib çıxarır. Rusiya ombudsmani deyib ki, çeçen və digər millətlərlə müqayisədə azərbaycanlılara qarşı millətçi hisslər daha zəifdir.\nBurada hüquq-mühafizə orqanlarının da səhvi var. Amma prezidentin müvafiq tapşırıqlarından sonra bu proses dəqiqləşdirildi və biz bu istiqamətdə daha fəal işləyirik. O, həmçinin, skinxedlərin arxasında hökumət dairələrindən olan şəxslərin durması haqqında məlumatı da təkzib edib, lakin hüquq-mühafizə orqanlarının aşağı və orta səviyyələrində onlara rəğbətin olmasını da istisna etməyib. Bu, birlikdə həll edilməsi zəruri olan ciddi problemdir.


24-DƏ VURULAN SU-24 BOLGƏNİ ÇALXALADI » Yeni Səs İnformasiya portalı\nTarix : 26-11-2015, 15:23\nCəfər Sadıq: Bu hadisəyə qiymət və ya hər hansı proqnoz vermək hələ tezdir. İndiki halda iki tərəf də öz haqlılıqlarını ortaya qoyur. Biri sərhəddini qoruduğu, o biri isə İŞİD-ə qarşı mübarizə aparan rus hərbi qüvvələrinin Türkiyə üçün təhlükə yaratmadığı fikrində israrlıdır. İŞİD-ə qarşı mübarizə aparan Türkiyə Rusiyanın bu terror qruplaşmasının mövqeyini bombalamağa getdiyini bildiyi halda, onu vurması nə qədər doğrudur? Nəzərə alsaq ki, Türkiyə büdcəsinin müəyyən hissəsi Rusiya turizmindən yararlanır. Bu Türkiyənin öz budcəsinə "güllə vurması" deyilmi?\nCəfər Sadıq: Bayaq söylədiyim fikrə qayıtmaq istəyirəm. Məsələyə sırf iqtasidi prizmadan yanaşmaq doğru olmasa da, bu amili gözardı etmək olmaz. Türkiyənin Su-24 təyyarəsini vurmaqdan qazandığı aktiv turizm və digər iqtisadi layihələrdən aldığı gəlirdən vaz keçəcək qədər dəyərlidirmi? Əslində iddia edildiyi kimi, Türkiyə sərhəddini (bundan əvvəl də yaşanmış olay var) bilməyərəkdən keçərək 5 dəqiqə ərzində orada uçan rus təyyarəsi bu "ehtiyatsızlıqla" İŞİD-in mövqelərini dəqiqliklə vura biləcəyinə də kölgə salır.\nTünzalə Vəliqızı: Qeyd edək ki, Ruisya prezidenti Türkiyənin bu hərəkətini, arxadan zərbə kimi qiymətləndirərək ona “lazimi” cavab veriləcəyini dedi. Hadisədən sonra Türkiyənin baş naziri Əhmət Davutoğlunun niyə Rusiyaya deyil, NATO və BMT-yə müraciətini Putin oların "dost olmadıqlarının" göstəricisdir kimi vurğuladı. Ən aktual və çox sorulan -Putinin sonrakı addımı nə olacaq- sualı hadisə tam aydınlaşandan sonra cavabını tapacaq. İllərlə böyük əmək sərf edərək qarşılıqlı əlaqələrini qonşuluq və dostluq çərçivəsində qurmaq istiqamətində çalışan, hətta Türkiyəni Avrasiya iqtisadi ittifaqına girəcək qədər istəkli hala gətirən, "Cənub axını", "Akkuyu" AES kimi üzünmüddətli layihələrin gerçəkləşməsinə həvəsli olan iki ölkə arasındakı soyuqlaşan münasibətlərə qiymət verərkən diqqətli olmaq lazimdir. İsti başla deyil soyuqqanlılıqla həll ediləcəyinə istiqamətlənən fikirlər səsləndirmək indiki halda bu olayın özündən heç də az əhəmiyyətli deyil. Münaqişə və müharibələri çox vaxt siyasilər başlayır, hərbçilər davam etdirir-fikri özünü doğrultmaz sanıram. Ümid edək ki, bu dəfə hərbçilərin başlatdığı müharibəni siyasilər sakitləşdirəcək və barışdıracaq.\nBaxış: 1237 | Bölmə: Siyasət, slayd4


İlk5il - Necə yaradıcı uşaq böyütmək olar? #EvdəQal #TəhsildənQalma\nNecə yaradıcı uşaq böyütmək olar? #EvdəQal #TəhsildənQalma\nBelə bir mübahisə var ki, müvəffəqiyyət daha çox istəkdən irəli gəlir. İstək çalışqanlıq, təcrübə və tərbiyə yolu ilə öyrədilə bilməz, əksinə maraq və şəxsi diqqətlə aşkara çıxır.\nYaradıcılıq uşaqlara məcbur edilə biləcək bir şey deyil. Uşaqların təxəyyül və yaradıcılıqlarını genişləndirməsini təmin etmək üçün xüsusi qaydalar və ya göstərişlər yoxdur. Əksinə, övladlarınıza mümkün qədər az qaydalar qoymaqla, daha geniş şəkildə təsəvvürlərindən istifadə etmələri və öz yaradıcılıqları və zehni qabiliyyətləri ilə daha uyğunlaşmalarına imkan vermək lazımdır. Getdikcə rəqabətin artdığı bir dünyada, müəyyən bir sahədə bacarıqlı olmaq artıq bir işə və ya müvəffəq olmağa zəmanət vermir; əksinə artıq uğur qazanmağın sirri yaradıcılıq və ixtiraçılıqdır.\nUşaqlarda yaradıcılığı inkişaf etdirməyin ən yaxşı yolu düşünmələrinə imkan verməkdir. Düşünməyə və öz düşüncələrinə və maraqlarına əsaslanan qərarlar qəbul etməyə təşviq edilərkən intizamlı uşaqlar böyüklər kimi daha yaradıcı olmağa meyllidirlər. Ağlın azadlığı və fərdiliyi ayrılmazdır. Belə ki, yalnız inkişaf mövqeyindən deyil, həmçinin erkən yaşlarda uşağa fərdi və bənzərsiz bir hiss oyatmağa kömək edir.\nBu fərdilik hissi uşaqlara yalnız öz maraqlarını və istəklərini daha erkən yaşlarında tapmağa kömək etməyəcək, həm də həyatın çətinliklərinə özlərinə uyğun bənzərsiz cavab verməyə kömək edəcəkdir.\nMəsələn, bəzi uşaqlar stress və narahatlıq vəziyyətlərindən özlərinə uyğun yaradıcılıq yolları ilə; rəsm çəkərək, idman edərək çıxa bilirlər. Erkən yaşda uşaqların öz öhdəsindən gəlmə mexanizmlərini inkişaf etdirərək və müxtəlif növ vəziyyətlərə uyğun reaksiyalar tapmaq imkanları verərək valideynlər uşaqların ideallarına ciddi təsir qoya bilmə bacarığına sahibdirlər.\nBirinci addım: Geri çəkilin\n“Uşaq müvəffəq olmaq üçün nə qədər təzyiqlə qarşılaşarsa, etdiyi fəaliyyətdən bir o qədər az həzz duya bilər” kimi bir arqument vardır. Uşağın etdiyi fəaliyyətdən həzz duyması fəaliyyətə səy və sədaqət göstərməsini təşviq etmək üçün ayrılmaz olduğundan, təzyiqlər nə qədər çox olarsa, bu fəaliyyətdə yaxşı nailiyyət qazanmaq istəyi bir o qədər az olar və bu da öz növbəsində onları öyrənməkdən kənarlaşdırar.\nTədqiqatlar müəyyən etdi ki, musiqi, incəsənət, atletika, hətta müxtəlif elm sahələri ilə məşğul olan yaradıcı yetkinlər kimi böyüyən uşaqların əksəriyyəti valideynlərinin ciddi qaydalarına və göstərişlərinə riayət etməyə məcbur deyildi. Əlbəttə ki, qaydalar və nizam-intizam uşaq yetişdirmənin vacib tərəfidir və buna laqeyd yanaşmamaq lazımdır. Ancaq valideynlər tərəfindən bu qədər diqqətlə tətbiq edilməməlidi. Tətbiq güclü olduqda uşağın heç bir düşüncə qabiliyyəti qalmır.\nÖvladlarınızın dünyaya orijinal fikirlər gətirməsini istəyirsinizsə, onlara sizin deyil, istəklərinin təkan verməsinə icazə verməlisiniz.\nHər kəs uşağı üçün müvəffəq olması, iddialı olması və asanlıqla təslim olmaması üçün ən yaxşısını istəyir . Bir uşağın rifahı üçün olan bu istəklər uşaqlara öz maraqlarını və istəklərini kəşf etmək qabiliyyətinə sahib olmalarını aşılaya bilər. Hələ erkən yaşlarda da uşaqlar inanılmaz dərəcədə bir çox sahə ilə maraqlanır və maraqlandıqları müxtəlif fəaliyyətləri araşdırırlar.\nİstedadı məcbur edə bilməyəcəyinizi xatırlamaq vacibdir. Uşağınızın maraq göstərdiyini gördüyünüz zaman onu təşviq edə bilərsiniz, ancaq uşağınızı çətinlik çəkdiyi bir sahədə üstün olmağa məcbur etmək yalnız boş zəhmət və pulla nəticələnəcəkdir. Mümkün olan ən yaxşı yol, uşaqlarınızın maraqlarını öz sürətləri ilə araşdırmalarına imkan vermək və müəyyən bir sahəyə maraq göstərdikləri zaman istiqamətləndirmək və bağlılıq hissini təşviq etməkdir.\nAxı onlar uşaqdırlar. Onlar sizdən asanlıqla təsirlənə bilər, göstərdiyiniz məcburi istiqamətdə idarəetmə və özünə rəhbərlik hissindən məhrum ola bilərlər.


Adalet.az | APAR MƏNİ ÖZÜNLƏ... Adalet.az | APAR MƏNİ ÖZÜNLƏ... Adalet.az | Ədalət -\nAPAR MƏNİ ÖZÜNLƏ...\nƏgər apara bilsən...\n22294 | 2010-04-10 00:15\nBütün zamanlarda xeyirlə şərin, işıqla qaranlığın mübarizəsi gündəmdə olub. Hər kəs öz düşüncəsi ilə, öz dünyagörüşü ilə ətəyindən yapışdığı işığı və yaxud qaranlığı, xeyiri və yaxud şəri daha çox diqqət mərkəzində saxlamağa, daha çox təbliğ etməyə üstünlük verir. Sanki insanlar bu mübarizələri ilə özlərinə doğma bildikləri, özlərinə doğma hesab etdikləri məqamın qalib gələcəyinə inanıblar. Və beləcə zaman öz işində olub, insanlar da öz mübarizələrində. Bu günə qədər də belədir, insanlar öz işindədi, zaman da öz işində...\nÇoxdandı qarşılaşmırdım. Elə göz görüb könül aramadığından açığı yadıma da düşmürdü. Tamam da olmasa, tamama yaxın bir şəkildə unutmuşdum onu, varlığı ilə yoxluğu heç xatirimdən də gəlib keçimirdi. Bu günlərin birində qarşılaşdım onunla. Gördüm və xatırladım. İstədim soruşam ki, haralarda idin, niyə görünmürdün, amma sonra dayandım. Sualı yarı yolda saxlayıb geri dönmək əmrini verdim. Çünki o da öz növbəsində soruşa bilərdi ki, məni haralarda axtarmısan ki, görməmisən? Məhz həmin qarşılıqlı sualdan yayınmaq üçün dilimin ucundan qaytardığım suala görə özümdən məmnun oldum. Sadəcə "nə var, nə yox" dedim. O da öz növbəsində "çox sağ olun, Tanrının köməkliyi ilə bir təhər yola gedirik" dedi.\nOnunla atüstü söhbət etdim. İş-gücündən, həyatından xəbər tutdum və elə gördüyüm kimi də ayrılıb gedəndə unudacağımı düşündüm, lakin olmadı. Çünki o söhbət əsnasında elə bir söz , elə bir fikir səsləndirdi ki, təkcə yaddaşıma yox, həm də ürəyimə ilişib qaldı. Məhz ürəyimə ilişib qalan o sözün ağrısı məni onu təkrar xatırlamağa məcbur etdi və xatırladım...\nTələbəlik illəri idi. Onda Azərbaycan Dövlət Universiteti adlanan təhsil müəssisəsində oxuyurduq - o da, mən də. O, tələbə kimi hardasa kirayənişin qalırdı, mən yataqxanada. Sonra mən gecə növbəsində işə düzəldim və yataqxanadan kirayənişinliyə köçdüm, o isə yataqxanaya qayıtdı. Demək olar ki, həftənin şənbə-bazar günləri bizə gəlirdi. Tələbənin imkanından, yəni qulpundan çıxan pulun müqabilində xırda bir bazarlıq da edərdi. Daha çox da rus arağı alardı və hər dəfə də zarafatla boynuma qoyardı ki, "ə, sənin qızartığın kartofun ləzzətini heç harda dada bilmirəm". Mən də üzə düşüb (həm də qonaq gəlib, məcburam) kartof qızardardım. Onda kartof indiki kimi nə zəhərli sayılmırdı, nə də baha deyildi. İki-üç kiloqram kartofu bir tavada qızarıb baş soğanı və çörəyi doğrayıb gətirirdim ortaya. Digər iki otaq yoldaşım və o masaya yaxın gəlirdi. Araq stəkanlarının yerini də əzbərləmişdi. Dərhal soyuducudakı kefiri də qoyurdu ortaya və "bu da zakuskamız" - deyirdi. Onun bu ərkləri otaq yoldaşlarımı təbdən çıxarmışdı. Hiss edirdim ki, hamısı onun gəlişindən iki mənada narazıdı. Birincisi, özünü çox ərkəsöyün aparırdı, ikincisi, bizi əməlli-başlı içkiyə meylləndirmişdi. Təbii ki, mən də birbaşa heç nə deyə bilmirdim. Amma bir dəfə özümü sərxoşluğa vurub soruşdum ki, "xeyir ola hər şənbə-bazar bizim üçün pul xərcləyirsən?". Cavabında heç gözləmədiyim və həmin andaca məni ondan iyrəndirən bir cavab eşitdim:\n- İstiyirəm ki, yaddaşınıza, ürəyinizə hopum. Harda yaxşı, pis nə görsəniz dərhal məni xatırlayasınız. Kəsdiyimiz çörək məndən üz döndərməyinizə mane olsun.\nBəli, bu bir acı həqiqət idi. Məhz bu səbəbdən də biz yavaş-yavaş şənbə-bazar günləri evdən "qaçaq" düşməyə başladıq. O da hər gəlişi ilə qapını bağlı görüb ünvanımıza gileylənə-gileylənə "xozeykamıza" bizə salam çatdırmağı tapşırıb gedirdi. Beləcə münasibətlər soyudu, görüşlər təkəm-seyrək, adda-budda oldu. Və nəhayət bizlər onu unutduq. Bax, indi qarşılaşanda da mən sadəcə, onun bir vaxtlar dediyi sözü xatırlamasından keçmişə üz tutası oldum. Çünki o keçmişdə çox şeylər var idi... həddindən artıq çox və həddindən artıq da maraqlı. Amma ən maraqlısı odur ki, o keçmişin ardınca hələ də ürəyim sürünür. Təkcə sürünmür, həm də inildəyir.\nYollarda yorğun düşsə də\nƏsaya söykənib gəlir\nİçində qırğın düşsə də\nƏzaba söykənib gəlir-\nDalınca, şair ürəyim.\nÇarpışır, vuruşur hələ\nQoymur kül olsun ümidim\nDünyadan bezəndə belə\nÜzün söykəyib kiridi-\nBalınca, şair ürəyim.\nFırlanan zaman çarxında\nVaxt səbrimi kəsəcəkdi\nHarasa durub çıxanda\nCangüdən tək gəzəcəkdi-\nYanınca, şair ürəyim!..\nSon günlər dost-tanışla görüşlərimdə onların bir etirazı ilə qarşılaşıram. Hamısı mənə irad tutur ki, yazılarımda kədər notları çoxdur, ümidsizlik üstünlük təşkil edir və bunlardan qaçıb qurtarmaq lazımdır. Doğrudur, mən onlarla razılaşıram, müəyyən məqamlarda onları haqlı bilirəm, amma hər dəfə də söyləyirəm ki, kədərdən, qəmdən heç vaxt qaçmamışam və qaçmayacam da. Çünki bu ən azı namərdlik olar və hələ məsələni bir az da qəlizləşdirsəm hətta xəyanət də sayıla bilər. Bu xüsusiyyətləri yəqin ki, mənə dostlarım rəva görməzlər.\nDeməli, istənilən halda insan bir varlıq olaraq formalaşır və onun istənilən hüceyrəsi, istənilən əzası digərindən həssaslığı ilə fərqlənir. Yəni əlin ağrısını ayağın ağrısı ilə eyniləşdirmək, gözün ağrısını barmağa batan tikanın ağrısı ilə bərabər tutmaq mümkün deyil. Hamısının adı ağrı olsa da. Amma bunların həm şiddəti, həm də müalicəsi fərqlidir. Odur ki, mənim bir maqnit kimi özümə çəkdiklərim daha çox ürəyimin, düşüncələrimin istəkləridir. Mən öz impulslarıma cavabı həmişə kədərdən, qəmdən almışam. Çox hörmətli Vəsilə xanımın vurğuladığı kimi (söhbət Vəsilə Usubovadan gedir- Ə.M.) kədərlə, qəmlə söhbət mənə bir könül rahatlığı da bəxş edir. Bir də ki, nə var deyib-gülən, loru dildə desək kefi kök, Araz aşığından, Kür topuğundan olan birisi ilə söhbət edib, gün keçirməyə. Elə dünyanı anlamaq üçün dərdlə danışmaq, gün keçirməkdən yaxşı deyilmi?\nHə, mənim kədərlə qan qardaşı, süd qardaşı olmağım güvəncimdi. Bu güvənc içimdə bir dövlətə, bir ölkəyə bənzəyir və mən də həmin ölkənin, həmin dövlətin fəxri vətəndaşıyam, həm də daimi qonağı... Bir az özündən razılıq kimi çıxmasın, tam səmimiyyətlə deyirəm, bu vətəndaşlıqdan da, bu qonaqlıqdan da çox razıyam. Çünki ondan kənarda sıxıntılarım hədsiz, qəribliyim ölçüsüzdür.\nçox-çox uzaqlardan gələn\nsəsi boğulan qəribəm\nürəyi sevdalı, amma\nkasıb doğulan qəribəm...\nbəxtim yazı ismarladı\nsinəmə qəm mismarladı\nsevgi dolu misraları-\nxəlvət oxunan qəribəm...\nçəkilsəm də sınağına\nsöz olmadım qınağına\nruhu göydə, yanağına-\nbulud toxunan qəribəm...\nHər gün nələrisə qovur, nələrinsə də dalınca qaçırıq. Qovduğumuz müxtəlif ola bilər. Amma, mənə elə gəlir ki, dalınca qaçdığımız daha çox güzəranımızdır. Yəni çörəkdi, işdi. Necə deyərlər, iş olanda çörək də olur. Doğrudur, indi mənim bu şüarımı hələ divarlara, baş meydanlara yazıb yapışdırmayıblar. Amma dünyanın iqtisadi təlatümü deyəsən bu şüarı çox yaxın zamanda dillər əzbəri edəcək. Nə isə...\nDeməli, həftənin tən ortasında redaksiyamıza bir xanım təşrif buyurdu. Açığını deyim ki, yerişi də, çöhrəsi də mənə çox doğma gəldi. Onu kiməsə bənzətmişdim və o da birbaşa məktublar şöbəsinin otağında mənə üz tutdu, özü də adımı və soyadımı deməklə. Səsindən tanıdım və etiraf etdim ki, onu digər tələbə yoldaşımla səhv salmışdım. Çünki bu xanımı sonuncu dəfə universiteti bitirəndə görmüşdüm. Amma indi məlum oldu ki, o universiteti bitirəndən sonra yenidən universitetə qayıdıb və indi orda müəllim kimi çalışır. Xeyli söhbət etdik, tələbə yoldaşlarımızı, keçmişi xatırladıq. Elə bu xatırlama da məni yenidən keçmişə çəkib apardı.\nHərdən düşünürəm ki, insan ömrü niyə bu qədər qısadır. Özü də indiki şəraitin, indiki ömrün fonunda həyat lap qısa görünür. İtirdiyim dostların təvəllüdləri özü-özlüyündə həyatın qısa və amansız olduğunu söyləyir. Amma xatirələrə dalanda, xatirələrlə qol-boyun olanda baxıb görürəm ki, ömür heç də qısa deyilmiş. Sən demə, ömrü yaşamağı bacarmaq lazım imiş, onun zaman ölçüsünün davasını etmək yox.\nİndi yazının birinci hissəsində xatırlatdığım həmin o tələbə yoldaşımla bağlı məqamdan keçən 30 ilə yaxın müddəti bir anın içində yaşadığım kimi, həmin xanım tələbə yoldaşımın gəlişi ilə yaşadığım tələbəliyimi ortaya qoyanda az qala böyük bir ömür səhifələndi gözümün qarşısında. Və anladım ki, bu fani dünyada çox şeylər görüb, çox şeylərdən xəbərdar olub, çox şeylərdən də uzaqda durmağa çalışa-çalışa ömür xırdalamışam. Onun bəzəyi də mənim güvəndiyim həmin o kədər, həmin o qəm olubdur. Bəlkə də həmin elə o kədər, o qəm mənim yaşıma yaş calayıb.\nbaş götürüb gedək, gedək\nbu üzü qara dünyadan\nmən dedim, sənsə demədin-\ngedək bəs hara, dünyadan?!\nağrıya şirin qatmağa\nbir qəmin yükün atmağa\nyol vermir yara çatmağa-\naldığım yara dünyadan...\ntay, nə deyim ötən yaşdan\nkim kiprikdən, kimsə qaşdan\nmən fağırsa əzəl başdan-\nçəkildim dara dünyadan...\nÇox böyük təzadlar var. O qədər böyük təzadlar var ki, onları çözmək üçün bir ömür kifayət etməz. Şəxsən mən yaşadığım illərin hər anını təkrar xatırlayanda səhvlərimlə doğrularım arasında anlaşılması çətin olan suallarla üz-üzə qalıram. O suallarla ki, onların hər biri ayrı-ayrılıqda özü də sual doğurur. Deməli, ömür həm də həyatın suallarıdı. Özü də Tanrının yazdığı yazının sualları. Biz son mənzilə üz tutanda o sualların çox az bir qisminin cavabını özümüzlə aparırıq, əgər apara bilsək...


Adamöldürən robotların yaradılması qadağan edilməlidir - 24 saat xəbərlər24 saat xəbərlər\n“The Guardian” yazır ki, robotika və süni zəka sahəsində çalışan yüzədək ekspert BMT-ni qatil robotların inkişaf etdirilməsi və yaradılmasını qadağan etməyə, habelə bu cihazları, kor edən lazer və kimyəvi silahlarla yanaşı “mənəviyyatsız” silahlar siyahısına salmağa çağırıb.\n“Avtonom silahların” qadağanına çağıran məktubu imzalamış 116 texnologiya ekspertinin arasında Google-un başçısı Mustafa Suleyman və Tesla-nın rəhbəri Elon Musk da var.\n“The Guardian” yazır ki, 2016-cı ilin dekabrında BMT tanklar, dronlar və avtomatik tüfənglər də daxil belə silahların qadağanı üçün danışıqlara başlanmasına səs verib.\nBu məktubun təşəbbüsçülərindən biri – Avstraliyadakı New South WalesUniversitetinin süni zəka professoru Toby Walsh məktubu Melburnda keçirilən Birgə Beynəlxalq Süni Zəka Konfransının açılışında oxuyub.\nMəktubda deyilir: “Ölümcül avtonom silahlar, silah sənayesində üçüncü inqilaba səbəb ola bilər”.\n“Əgər belə silahlar yaradılarsa, onlar münaqişənin indiyədək olduğundan daha geniş ərazidə və insanın ağlına gəlməyəcək sürətlə yayılmasına səbəb ola bilər” – deyilir məktubda.\n“Bizim hərəkət üçün çox da vaxtımız qalmayıb. Elə ki, Pandoranın mücrüsü açıldı, onu bağlamaq çox çətin olacaq” – deyilir çağırışda.\nProfessor Walsh deyib: “Demək olar hər bir texnologiyadan həm xeyir, həm də şər işlər üçün istifadə oluna bilər. Süni zəka da bu mənada fərqli deyil. Süni zəka bu gün cəmiyyəti əzən bərabərsizlik, yoxsulluq, iqlim dəyişikliyindən qaynaqlanan təhlükə və qlobal maliyyə böhranı kimi problemləri həll edə bilər. Lakin bu texnologiyadan müharibəni sənayeləşdirəcək müstəqil silahların yaradılması üçün də istifadə olunması mümkündür…”\nBu dünyada “təmiz ağdərili irq” varmı?\nƏrəb ölkələri arasında Həcclə bağlı problem davam edir


Ter-Petrosyandan onu yenidən hakimiyyət olimpinə qaldıracaq çıxış: "Bu gün danışıq masası üzərində olan təklif 1997-ci ildəkinin eynidir"\n22 Dekabr 2016 - 03:26\nTer-Petrosyandan onu yenidən hakimiyyət olimpinə qaldıracaq çıxış:"Bu gün danışıq masası üzərində olan təklif 1997-ci ildəkinin eynidir"\nMəlum olduğu kimi, ötən həftə İrəvanda Ermənistanın sabiq prezidenti Levon Ter-Petrosyanın lideri olduğu müxalif “Erməni Milli Konqresi” partiyası (AMK) qurultay keçirib. Qurultayda Levon Ter-Petrosyan həm Ermənistandakı real ictima-siyasi durumu qiymətləndirməyə imkan verən, həm də özünün və lideri olduğu təşkilatın Qarabağ münaqişəsinə baxışlarını əks etdirən proqram xarakterli geniş nitq söyləyib.\nArtıq bir çox ekspertlərin qənaətincə, bu nitqiylə sabiq Ermənistan prezidenti bir tərəfdən Qarabağ münaqişəsinin sülh yoluyla həllində maraqlı olan xarici güclərin, o biri tərəfdən də müharibədən və iqtisadi çətinliklərdən yorulmuş erməni cəmiyyətinin diqqətini çəkməklə, çox yaxın gələcəkdə bu ölkədə hakimiyyəti götürə biləcək ən ciddi siyasi qüvvəyə çevriləcək.\nXatırladaq ki, dekabrın 18-də “Aravot” qəzeti Ermənistanın eks-prezidentinin həmin nitqinin rus dilində tam mətinini yayıb, Virtualaz.org saytı isə çıxışı Azərbaycan dilinə tərcümə edib.\nStrateq.az ictimai marağı və siyasi əhəmiyyətini nəzərə alaraq, Levon Ter-Petrosyanın həmin çıxışının tam mətnini oxucularına təqdim edir:\n… Mən son məqalələrimdən birində qeyd etmişdim ki, Ermənistanın bütün bəlalarının – ağır sosial durumun, əhalinin kasıblığının, kütləvi mühacirətin, ordunun yetərincə silahlanmamasının, qanunsuz seçkilərin, ədalətin yoxluğunun, demokratiya və insan haqlarının tapdalanmasının kökü korrupsiyadır: milli sərvtin dövlətin vəzifəli şəxsləri tərəfindən başdan-başa və acgözcəsinə talanmasıdır!\nLakin belə görünür ki, bu, aysberqin görünən tərəfidir. Görünməyən tərəfi – Ermənistan dövlətinin quruculuğunun əsasında dayanan siyasi fəlsəfədir, başqa cür desək, Qarabağda status-kvonun saxlanılması və daha yüz il beləcə blokada şəraitində inkişaf strategiyasıdır.\nBu cür acınacaqlı nəticələrə vaxtilə proqnozlaşdırıldığı kimi, həmin fəlsəfənin gətirib çıxardığını izah etmək, məncə, artıq olardı. Fakt bundan ibarətdir ki, 1998-ci ildə bizdə bir ölkə var idi, bu gün isə biz tamamilə ayrı ölkədə yaşayırıq. Bu, o deməkdir ki, həmin mühüm vəzifəni, hansı ki, biz onu 18 il əvvəl daha güclü mövqedə olanda həll edə bilərdik, indi müqayisəolunmaz dərəcədə zəif vəziyyətdə həll etməyə məcburuq. Daha bir qədər gözləyəndə isə biz indikindən də betər vəziyyətə düşəcəyik, bu qaçılmazdır. Bununla da 1920-ci il avantürizmini, əraziləri maksimum genişləndirməyə can ataraq, Ermənistan respublikasının əlində olan ərazilərin təxminən yarısını itirməyi təkrar etmiş olacağıq.\nAncaq mövcud rejimin reaksiyalarına baxanda görünür ki, bizi bu məsələdə də məyusluq gözləyir. Çünki gözlənilən rasional addımların əvəzinə, bu rejim siyasi arenaya yeni axmaq ideologiya atıb, bu ideologiya bütün neqativ nəticələri ilə bizi yenidən dalana aparır. Söhbət “millət-ordu” ideologiyasından gedir və təəsüf ki, bu, yeni hökumətin proqramında da özünə yer tapıb. Məsələnin “millət-ordu”nun formalaşdırılmasının birinci addımı kimi yeni vergi növünün tətbiqi ilə bağlı olan mənəvi tərəfini bir kənara qoyaraq, mən bu anlayışın ancaq siyasi məzmununa toxunmaq istərdim. Lakin bunun üçün əvvəlcə aydınlaşdırmaq lazımdır ki, həmin anlayışın məğzi altında əslində nə gizlənir.\nAmazonları hesaba almasaq, tarixə “millət-ordu”nun yaradılmasının üç uğurlu halı məlumdur: birinci ikisi orta əsrlər Monqolustanında və İsveçrəsində, üçüncüsü müasir İsraildə baş verib. Bu zaman nəzərə almaq lazımdır ki, orta əsrlər üçün “millət” anlayışı şərti olaraq istifadə olunur. “Millət-ordu” anlayışı barədə elementar təsəvvür yaratmaq üçün bu üç halın hər birinin qısaca məzmununa baxmaq lazımdır.\nXIII əsrin əvvəllərində Çingizxan bir-biri ilə əsrlər boyu vuruşmuş onlarla monqol qəbiləsini silah gücü ilə birləşdirərək ənənəvi qəbilələrarası münasibətlər sistemini sərt ordu sistemi ilə əvəzlədi. Bütün kişilər orduya çağırıldı, Çingizxanın onlarla, yüzlərlə, sonradan minlərlə qoşun birləşməsində – tümənlərdə rotasiya əsasında xidmət keçdi. Bir tərəfdən bu, monqollarda “milli” birlik şüurunu ayıltdı, digər tərəfdən elə qüdrətli, qorxunc hərbi güc yaratmağa imkan verdi ki, onun sayəsində azsaylı xalq qısa zaman ərzində Sakit okeandan Polşaya, Anadoluya qədər sayca ondan 200 dəfə artıq əhalisi olan əraziləri fəth etdi. Bu nəhəng imperiya, bununla belə, cəmi 50-60 il yaşaya bildi, Böyük xan Kubilayın ölüm ilində (1294) dörd hissəyə parçalandı – monqolların zəfər yürüşlərinin dayandırılmasından sonra hərbi enerjisi tükəndi, imperiyanı birləşdirən ideologiyanın formalaşdırılması mümkün olmadı, əsasən də monqol xalqının azsaylı olması üzündən.\nQeyd olunduğu kimi “millət-ordu” modelinin növbəti uğurlu tətbiqi İsveçrədə də olub, ancaq burada həmin modelin meydana çıxmasına və tətbiqinə gətirib çıxaran səbəblər, qarşıya qoyulan məqsədlər monqollardan fərqli idi. Əgər monqolların nümunəsində bu, başqalarının torpaqlarını fəth etmək ambisiyalarından irəli gəlirdisə, isveçrəlilərdə bu, düşmən əhatəsində öz ölkələrini qoruyub saxlamaq tələbatından irəli gəlirdi.\nƏhalisi qarışıq alman-fransız-italyan mənşəli olan İsveçrə konfederasiyasının formalaşdırıldığı 500 ildən çox dövr ərzində (1291-1815) onun feodal hakimiyyəti qorxulu qonşularının – Fransa, Almaniya və Avstriyanın hücumlarına qarşı dayanmalı olurdu. Bu zaman isveçrəlilər birmənalı şəkildə öz qüvvələrinə əsaslanırdılar və döyüş qabiliyyətli ordunun yaradılmasını millətin ən böyük vəzifəsi kimi nəzərdən keçirirdilər. Və hərçənd ki, son 200 ildə İsveçrə neytral ölkə kimi xarici təhdidlərə məruz qalmayıb və Avropa qitəsində gedən müharibələr ondan yan keçib, güclü ordu ənənəsi bu gün də isveçrəlilər üçün ümummilli qayğıdır. Hansı ki, 18 yaşından 50 yaşına qədər bütün sağlam kişilər müqavilə əsasında, könüllü və rezervist kimi hərbi xidmətə cəlb olunub. Təsadüfi deyil ki, İsveçrə adambaşına düşən hərbçi sayına görə dünyanın ən hərbiləşdirilmiş ölkəsidir, gözəl hazırlıq keçmiş ehtiyatın hesabına bir-iki gün ərzinə silahlı qüvvələrinin sayını onlarla dəfə artıra bilir.\n“Millət-ordu” ideyasının erməni adeptləri İsrail təcrübəsini əsas götürdükləri üçün buna daha geniş yer vermək lazım gəlir. İsrailin “millət-ordu” modelinin yaranmasının səbəbləri mahiyyətcə İsveçrə modelinin səbəblərindən o qədər də fərqlənmir və düşmən əhatəsində xalqın, dövlətin özünü qoruması, yaşaması zərurətindən irəli gəlir. BMT Baş Assambleyasının 1947-ci il 29 noyabr tarixli qətnaməsi əsasında Fələstin iki bərabər hissəyə bölündü – hərəsi 14 milyon kvadrat kilometr olmaqla. İsrail bu qətnaməni tanıdı və Fələstində Britaniya mandatının başa çatdığı gün öz müstəqilliyini elan etdi. Fələstin ərəbləri və ərəb ölkələri isə BMT qətnaməsini tanımayaraq ertəsi gün İsrailə qarşı müharibə elan etdilər. Ancaq sarsıdıcı məğlubiyyətə uğrayaraq İsraillə atəşkəs bağlamağa məcbur oldular.\nİsrail silahlı qüvvələrinin xüsusi rolunun ifadəsi həm də budur ki, məcburi hərbi xidmət həm kişilərə, həm qadınlara aiddir, son 60 ildə səkkiz baş nazirdən üçü (Rabin, Şaron, Barak) generallar olublar, ikisi (Beqin, Şamir) isə “İrqun” silahlı təşkilatının əfsanəvi komandirləri idi.\nVaxtın azlığı “millət-ordu” modelinə dair bu tarixi nümunələr haqda daha ətrafı bəhs etməyə, onların hər birinin məzmununa varmağa, iqtisadi, demoqrafik və ictimai inkişafa təsirlərinə dair danışmağa imkan vermir. Ancaq hesab edirəm ki, bu qısa icmal da həmin ideyanın meydana gəlməsinə hansı amillərin və səbəblərin gətirib çıxardığı, onun həyata keçirilməsinə nə qədər resursların tələb olunduğu haqda, əlbəttə, insan və maddi-texniki resurslar da daxil olmaqla, təəsürat yaratmağa bəs edir. Səbəblər haqda nə lazımsa deyildi. Resurslar haqda danışmaq isə artıqdır, çünki söhbət uğurlu eksperimentlərdən gedir və deməli, onların yerinə yetirilməsi üçün bəs edəcək qədər resurslar da olub.\nSualların ardıcıllığını pozaraq, ilk növbədə, resurslardan başlayaq.\nƏhalisi müstəqilliyin elan edilməsindən bu yana durmadan artıb 600 mindən 7 milyona çatan İsrailin nümunəsindən fərqli olaraq, Ermənistanın əhalisi 1988-ci il zəlzələsindən və sovetlərin dağılmasından sonra daim azalmaqdadır. Bu proses indi də heç bir dayanma və ya heç olmasa yavaşlama tendensiyası göstərmir. İnsan resursları məsələsində Ermənistan hakimiyyəti Diaspora böyük ümidlər bəsləyir. Özüm də diaspordan olan biri kimi bütün məsuliyyətimlə deyirəm ki, bu gözlənti tamamilə xülyadır və özünü aldatmadır. Yada salmaq kifayət edir ki, 1990-cı illərdəki üçillik müharibədə Diaspordan cəmi 12 nəfər iştirak edib. Bu rəqəmi vaxtilə ürək ağrısı ilə müharibənin bütün detallarına və təfərrüatlarına malik olan Vazgen Sərkisyan açıqlamışdı.\nMaddi resurslar məsələsində də mənzərə insan resurslarında olduğu kimi kifayət qədər kədərlidir. Ermənistan iqtisadiyyatı 1994-2008-ci illər ərzində müəyyən inkişaf tendensiyasına malik olduqdan sonra dəhşətli geriləmə yaşayır, üstəlik, təəsüf ki, heç bir sağlamlaşma perspektivlərinə malik deyil. Necə deyərlər, tunelin sonunda işıq görünmür. Bu, heç də o demək deyil ki, Ermənistanda milli sərvət yaradılmır. Şübhəsiz ki, yaradılır, ancaq 2001-ci ildən başlayaraq hakimiyyətdəki yüksək vəzifəli şəxslərin soyğunçuluğu nəticəsində bu sərvət dəbdəbəli sarayların tikintisinə və Afrikada şir ovuna xərclənir, qalanı xarici banklarda toplanır. Hansı miqyasda soyğunçuluqdan söhbət getdiyi barədə təsəvvür yaratmaq üçün deyə bilərəm ki, bu sərvət Qarabağda 300 min əhali saxlamağa və supermüasir silahlara malik ordu yaratmağa bəs edərdi.\nƏgər Ermənistan iqtisadiyyatının indiki vəziyyəti bu qədər acınacaqlı olmasaydı, hakimiyyət həlak olan və yaralanıb əlil olan hərbçilərin ailələrinə kompensasiyanın verilməsi üçün xalqdan 1000 dram tutulması barədə biabırçı qanunu qəbul etməzdi. Hansı ki, bu qanun elə ilk addımdaca “millət-ordu” ideologiyasını nüfuzdan saldı, dövlətin ləyaqətinə ağır zərbə vurdu və bizi dünyanın qarşısında gülünc duruma saldı.\nMaddi resurs məsələsində də Diaspora arxayınlaşmaq lazım deyil. Hər şeydən əvvəl, Diaspor Ermənistana niyə kömək etməlidir ki, onun sərvətlərini öz hakimiyyəti talayır. İkincisi, xeyriyyəçilərin və sadə xalqın müstəqilliyin ilk illərində göndərdiyi humanitar yardımın ölkənin büdcəsinin iki-üç faizindən çox olmadığını da unutmaq lazım deyil. Bu isə, gəlin, etiraf edək ki, “millət-ordu” quruculuğu kimi çox xərc tələb edən proqrama çox cüzi töhfədir. Hətta Ermənstanın bütün dövlət büdcəsi belə bu proqrama xərclənsəydi, bəs etməzdi.\nİndi isə birinci suala -“millət-ordu” modelinin hansı zərurətdən irəli gəldiyinə keçək.\nBizim gördüyümüz kimi, monqolların məsələsində bu səbəblər onların başqa ölkələrin torpaqların fəth etmək ambisiyalarından irəli gəlirdi, orta əsrlər İsveçrəsinə və müasir İsrailə gəldikdə, düşmən əhatəsində mövcudluğu qoruyub saxlamaq, təhlükəsizliyini təmin etmək zərurəti bu modelin tətbiqi üçün əsas idi.\nErməni xalqının fatehlik səyləri barədə danışmaq, həqiqətən, gülməlidir, əgər, əlbəttə ki, Bakının alınması, Qərbi Ermənistanın azad edilməsi və dənizdən-dənizə Ermənistanın yaradılması kimi sayıqlamaları nəzərə almasaq. “Millət-ordu” məsələsində mövcudluğunu qoruyub saxlamaq və düşmən əhatəsində təhlükəsiz yaşayışı təmin etmək məcburiyyətinə gəldikdə İsveçrə təcrübəsini tam kənara qoymaq lazımdır. Çünki orta əsrlər arxada qalıb və dövlətlər arasında münasibətlər beynəlxalq hüququn tamamilə ayrı prinsipləri əsasında nizamlanır. İlk baxışdan adama elə gələrdi ki, bu nöqteyi-nəzərdən Ermənistanın problemi İsrailin problemi ilə müqayisə olunandır. Doğrudan da müqayisə olunandır, ancaq ciddi əlavələrlə.\nArtıq qeyd etdim ki, uzunmüddətli ərəb-israil münaqişəsinin əsasını beynəlxalq hüquqa zidd olan reallıq, ərəb ölkələrinin BMT qətnaməsini tanımaqdan imtina etməsi təşkil edir. Belə vəziyyətdə İsrailin öz gücünə arxayın olmaqdan və “millət-ordu”nun yaradılmasından başqa yolu qalmırdı. Yəni İsrail bu fikrə könüllü gəlməmişdi, əvvəldən məcbur idi ki, həmin modelə keçsin. Yeri gəlmişkən, hətta Misir və İordaniya ilə sülh müqaviləsinin imzalanmasından sonra da məcburi xarakterli bu zərurət ortadan qalxmadı. Çünki 21 ərəb və islam ölkəsi BMT qətnaməsinin ruhuna zidd olaraq, bu günə kimi İsrail dövlətini tanımayıblar, bu da İsrail üçün ciddi narahatlıq mənbəyi olaraq qalır.\nİsraildən fərqli olaraq, Ermənistan Pakistan istisna olmaqla bütün BMT üzvləri tərəfindən tanınıb. Qonşu dövlətlərdən ancaq Azərbaycan və Türkiyənin Ermənistanla diplomatik münasibətləri mövcud deyil. Digər iki qonşu – Gürcüstan və İranla əvvəldən isti dostluq münasibətləri yaradılıb, qarşılıqlı faydalı və geosiyasi amillər nəticəsində bu münasibətlər nəinki pozulmazdır, eyni zamanda daha da dərinləşmək və daha effektiv əməkdaşlıq perspektivlərinə malikdir.\nMüstəqilliyini əldə edəndən sonra İsrail altı müharibə yaşayıb – Misirə, Suriyaya, İordaniya və Livana qarşı. 1981-ci ildə İraqın nüvə reaktoruna güclü hava zərbəsini nəzərə almasaq. Ermənistanın isə ancaq Azərbaycanla sərhəd münaqişəsi var. Bu planda qeyd etmək yerinə düşər ki, indiki Ermənistanın vəziyyəti nəinki İsrailin vəziyyətindən, eləcə də birinci Ermənistan respublikasının vəziyyətindən fərqlənir. Hansı ki, cəmi iki il yarımlıq mövcudluğu ərzində dörd qonşusundan üçü ilə müharibə aparmışdı.\nAzərbaycanla və Türkiyə ilə ziddiyətlərin aradan qaldırılması, mehriban qonşuluq münasibətlərinin qurulması ancaq bir məsələdən – Qarabağ münaqişəsinin nizamlanmasından asılıdır. Mən bu məsələyə az sonra keçəcəyəm. Bu həqiqəti qeyd etməmək olmur ki, Türkiyə, Azərbaycana qeyd-şərtsiz siyasi dəstəyə baxmayaraq, Ermənistana qarşı blokadadan başqa heç bir düşmənçilik aktı tətbiq etməyib və Qarabağın ərazicə genişlənməsinə (işğala-red.) heç nəylə mane olmayıb.\nBundan əlavə, ola bilsin, paradoksal səslənə bilər, ancaq Türkiyə özünün nümayişkarənə dəstəyi ilə Azərbaycanda böyük ümidlər yaradaraq onu kompromislərdən kənara itələdi. Əgər münaqişə tərəflərindən birini dəstəkləmək əvəzinə, neytrallıq nümayiş etdirsəydi və bununla da Azərbaycanı kompromislərdən aralamasaydı, Kəlbəcərdən sonra sonuncu daha beş rayon itirilməzdi.\nTürkiyənin destruktiv müdaxiləsi Qarabağ münaqişəsi ətrafında gərginliyi azaltmadı, əksinə artırdı. Hər necə də olsa, bütün yuxarıda deyilənlədən belə nəticə çıxır ki, Ermənistan İsrailin müstəqilliyini əldə etməsindən sonrakı 40 ildə qarşılaşdığı, hələ də aktuallığını itirməyən təhlükələrin böyük qismindən azaddır.\nDeməli, bizim ölkə, əlbəttə ki, milli ordunun gücləndirilməsi zərurətini diqqət mərkəzində saxlayaraq, heç bir halda İsrailin “millət-ordu” quruculuğu nümunəsinə əl atmalı deyil. İsrailin ərəb və islam dünyası ilə olan problemləri ilə müqayisədə Ermənistanın və Qarabağın problemi daha lokaldır, həll edilə biləndir. Məhz bu səbəblə dünya ictimaiyyəti onları hələ prioritet hesab etmir. Bütün bunlardan əlavə İsrail təcrübəsinin mənimsənilməsi metodoloji planda zəifdir, əlçatandır. Çin iqtisadi islahatlarının möcüzəsi, məsələn, ancaq Çində baş verə bilər.\nBir sözlə, bizim “millət-ordu” quruculuğu proqramı uğursuzdur, yaxşı düşünülməyib, təhlükəli proqramdır və yeganə nəticəsi ancaq mühacirəti stimullaşdırmaqdan, ermənilərin kökünün Qarabağdan və Ermənistandan birdəfəlik kəsilməsindən ibarət ola bilər. Belə təəsürat yaranır ki, rejim “millət-ordu” proqramını ancaq millətin ləğvi hesabına həyata keçirmək niyyətindədir. Yəni müəyyən müddət sonra ola bilsin ki, bizim güclü ordumuz olacaq, ancaq həmin vaxta xalq qalacaqmı, bu, sual altındadır.\nTəbii olaraq sual yaranır: əgər Ermənistan “millət-ordu”nun yaradılmasına məcburən əl atmırsa, o zaman hansı məqsədi güdür?\nƏlbəttə, belə hesab etmək olar ki, “millət-ordu” quruculuğu ideyasının müəlliflərinin məqsədi növbəti patriotik flirtdir və bu, hakim partiyanın boş seçkiqabağı şüarlarından – “bütün millət fədailərə çevriləcək”, “dünya milləti”, “millət-təşkilat”, “dənizdən-dənizə Ermənistan”, “Kür-Araz respublikası”, “bir qarış da olsun torpaq vermərik”, “ümumerməni bankı”, “Gümrü texnoparkı”, “Dilican maliyyə mərkəzi”, “İstanbul – qan gölü” nağıllarından biridir. Əgər bu belədirsə, o zaman “millət-ordu” ideyası o qədər də təhlükəli deyil. Çünki əvvəlki sabun köpükləri kimi partlayıb gedəcək. Əgər rejimin fikri bu dəfə ciddidirsə, o zaman məsələyə ciddi yanaşmaq lazımdır. Bu ideyanın əslindı Qarabağ məsələsində status-kvonu bu dəfə başqa qablaşdırmada saxlamağa yönəlmiş həmin strategiyadan ibarət olduğunu dərk etmək üçün o qədər də çox ağıl tələb olunmur.\nYəni hakimiyyətin ruhuna yaxın olan marketinqin məntiqinə əsasən mənəvi aşınmış, istehlakçını darıxdırmış və işə yaramadağı sübut olunmuş brend başqa, daha cəlbedici və qulağa yaxşı səslənən brendlə əvəzlənib. Başqa sözlə desək, ötən 18 ilin acı təcrübəsindən dərs götürülməyib, rejim Azərbaycan və Türkiyə ilə əbədi qarşıdurma siyasətini davam etdrməyi qərara alıb. Hansı ki, bu siyasət qısa dövr ərzində artıq Ermənistanda və Qarabağda böyük sosial, iqtisadi, demoqrafik, mənəvi-psixoloji dağıntılara gətirib çıxarıb. Bu o deməkdir ki, həmin dağıntılar daha 18 il də davam etsə, Ermənistandan və Qarabağdan heç nə qalmayacaq, problem aktuallığını öz-özünə itirəcək.\nDəfələrlə deyilib ki, Ermənistanın və Qarabağın təhlükəsizliyinin, iqtisadi inkişafının və demoqrafik vəziyyətinin yaxşılaşmasının təminatı Qarabağ münaqişəsinin və erməni-türk münasibətlərinin nizamlanmasıdır. Lakin belə məlum olur ki, bu elementar həqiqəti dərk etməyə bizim hakimiyyətə 18 il də bəs etməyib.\nƏslində bir vəzifə var: Qarabağ probleminin həlli! Bundan sonra erməni-türk münasibətləri öz-özünə nizamlanacaq. Qarabağ məsələsinin isə mərhələli həlldən başqa yolu mövcud deyil. Bu gün danışıqlar masası üzərində olan təklif, faktiki olaraq, 1997-ci ildəkinin eynidir: Qarabağa beynəlxalq səviyyədə tanınmış aralıq statusun verilməsi, əvəzində müəyyən ərazilərin qaytarılması, yekun status məsələsinin sonraya saxlanılması, sülhməramlı qüvvələrin yerləşdirilməsi.\nMüasir dünyada orta əsrlərin fəthetmə və cəngəllik hüququ artıq mövcud deyil, münaqişələrin kompromislərdən baqşa həll yolu yoxdur. Bizim “bir parça da torpaq güzəştə getmərik” düşüncəsinə malik xadimlərimizin sevimlisi olan İsrail nümunəsi də bunu təsdiq edir. Kemp-Devid sülh sazişinin baş tutması üçün İsrail 60 min kvadrat kilometrlik Sina yarımadasını qaytardı, Fələstin Azadlıq Təşkilatının İsraili tanımasının əvəzində isə Fələstinə tam muxtariyyət verdi, müəyyən məsələlərin nizamlanmasından sonra müstəqil Fələstin dövlətini də tanımağa hazırdır. Bunlar çətin, ağrılı kompromislər idi, onların həyata keçirilməsi naminə İsrailin baş naziri İshaq Rabin və Misir prezident Ənvər Sadat həyatlarını qurban verdilər. Deməli, hökmən İsraildən nümunə götürmək lazım gəlirsə, o zaman “millət-ordu”nu yox, “İndi Sülh” (Peace Now!) hərəkatından nümunə götürmək lazımdır.\nMünaqişələrin kompromislər yolu ilə həlli qaydasını ancaq böyük dövlətlər poza bilər. Bunu dərk etməyən Səddam Hüseyn Küveyti tutaraq həm özünü, həm ölkəsini məhv etdi. “Kompromislərin alternativi müharibədir” deyimi çoxsaylı tarixi nümunələrlə sübut olunub. Deməyə ehtiyac yoxdur ki, müharibənin hansı fəlakətli nəticələri olur. Nəinki müharibənin özü, eləcə də müharibə ilə təhdidetmə ən barizi kütləvi mühacirət olan nəticələrlə müşaiyət olunur. Ermənistan əhalisi təkcə ağır sosial şərtlər, ədalətsizlik və korrupsiya səbəbindən deyil, müharibənin yenidən başlaması təhlükəsi üzündən azalır. Bu hal təkcə bizə xas deyil. Bizim gözlərimiz önündə son on illiklər ərzində Gürcüstandan, Azərbaycandan, İraqdan, Suriyadan, Ukraynadan və digər ölkələrdən də müharibə qorxusu qarşısında insanlar mühacirət edirlər.\nQarabağ məsələsinin Ermənistanın maksimal səylərlə indi nail ola biləcəyi həllinə daha sərfəli şərtlərlə hələ 1998-ci ildə nail olmaq mümkün idi. Əgər bu, baş versəydi, nəinki biz son 18 ilin mənasız itkilərindən və əzablarından yaxa qurtarardıq, eyni zamanda indi daha fərqli-çiçəklənən, əhalisi sıx, inkişaf etmiş və təmin olunmuş Ermənistana, Qarabağa nail olmuşduq. Təəsüf ki, bu sadə həqiqətlər vaxtında mənim müəyyən həmkarlarım tərəfindən dərk edilmədi və biz məsələnin həlli üçün ən münasib məqamı əldən buraxdıq. 1998-ci ildəki hakimiyyət dəyişikliyinin dağıdıcı nəticələrinin səbəblərini hakimiyyətdəki şəxslərin əvəzlənməsində yox, siyasətdə vərəsəliyin pozulmasında axtarmaq lazımdır.\nKeçmişi bir kənara qoyaraq, aydındır ki, biz bu gün yenidən Qarabağ məsələsinin nizamlanması üçün yaranmış yeni fürsəti əldən buraxmamaq imperiativi qarşısındayıq. Rusiyanın son vaxtlar bu istiqamətdə göstərdiyi səylər belə fürsətin yarandığını göstərir. Mən bir dəfə demişəm ki, Qarabağ məsələsinin həllinin açarı Rusiyanın əlindədir və onun indiki səyləri bunun həqiqət olduğunu göstərir. Üstəlik, Qarabağ məsələsini bir sıra səbəblərdən prioritetə çevirməyən Qərb də Rusiyanın bu məsələdə xüsusi rolunu nəinki dərk edir, üstəlik xüsusi qiymətləndirir.\nQalan siyasi qüvvələr, o cümlədən Ermənistan Milli Konqresi hələlik öz mövqeyini ifadə etməkdən başqa prosesə hansısa təsir rıçaqına malik deyil. Əlbəttə, bu o demək deyil ki, onlar mənəvi baxımdan üzərlərinə məsuliyyət götürməməlidir. Sülh və barışıq tərəfdarı olan bütün siyasi qüvvələr, vətəndaş cəmiyyəti təşkilatları, intellektuallar indiki hakimiyyəti Qarabağ məsələsinin həllində dəstəkləməlidir, ona münasibətindən asılı olmayaraq. Xarici təhdidlər və daxili sabitliyin pozulması təhlükələri qarşısında biz həmişə bu prinsipdən çıxış etmişik. 27 oktyabrda, aprel müharibəsi günlərində və “Sasna tsrer” hadisələri zamanı bizim göstərdiyimiz mövqe buna sübutdur. Qalan siyasi qüvvələr ya “güzəştsizdir” və “bir parça da olsun torpaq verməyənlərdir”, ya da belə deyillər, satqın adlandırılmaqdan qorxduqları üçün Qarabağ məsələsində öz mövqelərini ifadə etmirlər.\nÜstəlik, bu “bir parça da olsun torpaq vermərik” təxəyyülünün daşıyıcılarından çoxunun həmin torpaqların alınmasına heç bir dəxli yoxdur, müəyyən hissəsi isə Varujan Avetisyanın (“Sasna tsrer”in lideri) dəqiq ifadə etdiyi kimi, sadəcə olaraq əllərini əsgər qanında yuyurlar. Onların mövcudluğuna heç də adi baxmaq lazım deyil. Belə ekstremist qüvvələrə inkişaf etmiş demokratik ölkələrdə, o cümlədən haqqında danışdığımız İsraildə də rast gəlinir. Hakim Respublika partiyasının nümayəndələrinin hərəkətləri isə şokedicidir, sıradan hal alıb. Bu partiyanın üzvlərindən heç biri, heç bir dövlət xadimi, koalisiyanın heç bir ortağı bu vaxta qədər heç vaxt kompromislər barədə dəqiq və açıq danışmayıblar. İctimaiyyətin sülhə hazırlanması və opponentlərə cavab verilməsi məsələsində onlar, faktiki olaraq, öz prezidentlərini tək buraxıblar. Hansı ki, bu, Ermənistan Milli Konqresinin deyil, onların işidir.\nElə məqam gəlib çatıb ki, nəhayət, dərk edəsən – Serj Sərkisyan Qarabağ məsələsinin nizamlanması prosesində nailiyyət əldə edə bilmək üçün güclü, xalqın, siyasi qüvvələrin ictimai təşkilatların əksəriyyətinin dəstəyini qazanan lider statusunda çıxış etməlidir, ölkəsinin daxilində problemləri olan zəif rəhbər statusunda deyil. Bunun üçün isə “patriotik” hay-küylə onu tərksilah etmək yox, əksinə, Qarabağ məsələsində qətiyyətli addımlar atması üçün həvəsləndirmək lazımdır. Əks halda danışıqlarda heç kim onun arqumentlərinə qulaq asmayacaq.\nXalqlar, bir qayda olaraq, o liderlərə minnətdar olur ki, onlara hətta qələbə sonluqlu müharibə yox, sülh bəxş edir. Bu həqiqət nəinki indiki dövrdə dərk edilib, eləcə də orta əsrlərdə dərindən dərk edilirdi. Orta əsrlər kralları və sultanları nə qədər hərbi uğurlar qazansalar da, o dövlət xadimləri minnətdarlıqla xatırlanır ki, öz xalqlarına sülh və rifah gətiriblər – hətta kompromislər hesabına olsa da.\nMən çıxışımın bu yerində iki xəbərdarlıqla çıxış etməliyəm: birincisi, bizim indiki hakimiyyəti xarici və daxili təhdidlərə qarşı dəstəkləməyimiz heç cür rejimlə əməkdaşlıq kimi dəyərləndirilə bilməz. Biz rejimin ən sərt, ardıcıl, prinsipial tənqidçisi olmuşuq və bundan sonra da öz mövqeyimizi dəyişən deyilik. Erməni xalqının başına min cür bəla açan Respubika partiyasının formalaşdırdığı heç bir koalisiyada yer almarıq. İdeoloji, mənəvi, siyasi baxımdan biz bir-birindən mütləq fərqlənən partiyalarıq, münasibətlərimiz müxalifət-iqtidar münasibətlərindən o yana gedə bilməz. İkincisi, Azərbaycan rəhbərliyi mənim çıxışımdakı barışıq tonunu zəiflik əlaməti kimi qəbul edib, Qarabağ məsələsində mövqeyini daha da sərtləşdirsə, səhvə yol vermiş olacaq.\nAzərbaycan müharibəyə yenidən başlasa, daha acı məğlubiyyətə uğrayacaq və daha bir neçə rayon itirəcək. Bundan sonra nə baş verəcək, Allah bilir. Aprel müharibəsi, hesab edirəm ki, Azərbaycana erməni xalqının təhlükə anında birləşmək və əks-zərbə endirmək qabiliyyətini sübut etməmiş deyil.\nÖzünün davakar ritorikasına baxmayaraq, mən İlham Əliyevi rasional düşüncəli, eləcə də onun xalqı üçün zəruri olan sülh naminə ölçüyə gələn addımlar atmağa qadir dövlət xadimi hesab edirəm. Necə ki, onun rəhmətlik atası Heydər Əliyev mənim “Müharibə, yoxsa sülh?” məqaləmə sağlam düşüncə ilə özünün geniş nitqi ilə cavab vermişdi.\nMən bu çıxışımda sonra Ermənistanın informasiya məkanında hansı hay-küyün, çığırışmasının yaranacağını təsəvvür edirəm. Biz yenidən laqeydlik, uzağı görməmək, lovğalıq karnavalının şahidi olacağıq. Biz bir çox yarlıqlara layiq görüləcəyik və artıq neçənci dəfədir ki, erməni siyasi təfəkkürünün orijinallığını xarakterizə edən aşağıdakı paradoksal sillogizm sütununa bağlanacağıq:\na) bir qismini güzəştə gedirsən, digər qismini əldə saxlaya bilirsən;\nb) heç nəyi güzəştə getmirsən, hamısını itirirsən;\nc) bir hissəni əldə saxlayanlar satqınlar elan olunur, hər şeyi itirənlər qəhrəman adlandırılır.\nAxı biz nəyə görə öz taleyimizi və ağrımaz başımızı sınağa çəkirik? Ona görə ki, Ermənistanda həqiqətin gözünə dik baxa bilən qüvvə artıq yoxdur. Əgər biz də başqaları kimi susacağıqsa, o zaman ölkəmizdə sağlam düşüncə közü birdəfəlik sönüb gedəcək. Ona görə də bizə hansı yarlıqların yapışdırılacağından asılı olmayaraq, mən Konqresə təklif edirəm ki, seçkilərə “Sülh, Barışıq, Mehriban qonşuluq” devizi altında getsin. Bu deviz xalqın əksəriyyətinin dəstəyini qazanmaya bilməz, çünki Ermənistanın və Qarabağın xilasının, rifahının başqa yolu yoxdur. Nüfuzlu iqtisadçıların və politoloqların, o cümlədən bizim həmvətənlərimiz Taron Açemyanın dediyi kimi, Ermənistan artıq Əfqanıstan, Somali, Liviya, Yəmən, Cənubi Sudan kimi təşəkkül tapmamış dövlətə çevrilib. “Sülh, Barışıq, Mehriban qonşuluq” devizinin həyata keçirilməsi bizə qısa zamanda bu siyahıdan çıxmağa imkan verəcək. Deməli, Ermənistanın və Qarabağın bu fürsəti əldən buraxmağa haqqı yoxdur.\nErmənistan Milli Konqresinin indiki məqamda taktikasına gəldikdə isə, arzuolunandır ki, qarşıdakı parlament seçkilərinə biz bu deviz ətrafında formalaşmış blokla gedək. Bu deviz altında yaradılacaq bloka qoşulmaq isəyən partiyalar üçün bizim qapılarımız açıqdır.\nNitqimi yekunlaşdıraraq, Konqresin Qarabağ məsələsinin nizamlanmasında mövqeyini daha da konkretləşdirmək üçün təkrarlardan qaçaraq həmin mövqenin aşağıdakı çıxış nöqtələrinə əsaslandığını qeyd edirəm:\nA) Qarabağ problemi həll olunmadan, Ermənistan və Qarabağ hansısa inkişaf, çiçəklənmə və rifah perspektivlərinə malik deyil. 18 il bunu başa düşmək üçün az müddət sayılmır.\nB) Danışıqlar masası üzərində olan həll yolundan başqa yol yoxdur. Bu məqamı da əldən buraxsaq, gələcəkdə bizi daha pis həll yolu gözləyir.\nD) Ermənistan Milli Konqresi, qeyd olunduğu kimi, öz mövqeyini ifadə etməkdən başqa nizamlama prosesinə başqa təsir rıçaqına malik deyil.\nE) Məsələnin həlli məsuliyyəti tamamilə indiki rejimin və onun dayağı olan siyasi qüvvələrin üzərinə düşür. Bizim mövqeyimizə qulaq asmaq istəsələr – lap yaxşı, istəməsələr – qoy başları ilə cavab versinlər.\nF) Əgər bizim hakimiyyət daha sərfəli, tam qələbəni təmin edən həllə qadirdisə, biz bunu ancaq alqışlayacağıq və ondan üzr istəyəcəyik.\nG) Biz münaqişə nəticəsində təkcə ermənilərin yox, azərbaycanlıların da üzləşdiyi saysız-hesabsız əzablara görə bərabər ölçüdə öz ağrımızı ifadə edirik, iki xalqın dinc yanaşı mövcudluğuna və mehriban qonşuluq münasibəti yaratmasına səmimi qəlbdən inanırıq.\nOla bilsin, mənim çıxışım acı alındı, ancaq məqsədim insanları ümidsizliyə qapamaq deyil, əksinə, yeganə obyektiv qürur və sevinc mənbəyi bu gün Henrix Mxitaryan (futbolçu) olan xalqa indiki vəziyyətdən layiqli çıxış yolu göstərmək idi…\nAzərbaycan dilinə tərcümə etdi: Fərhad Məmmədov


Ermənistan mətbuatı yəhudilərə qarşı – www.din.az\nÖlkə XəbərləriErmənistan mətbuatı yəhudilərə qarşı\nErmənistan mətbuatı yəhudilərə qarşı\nErmənistan KİV-ləri qondarma “erməni soyqırımı”nı İsrail deputatları əvəzinə tanımaqla, ictimaiyyəti növbəti dəfə aldadıb\nErmənistan KİV-ləri İsrail Knessetinin guya qondarma “erməni soyqırımı”nı tanıması barədə məlumat yayaraq, arzu olunanı həqiqət kimi qələmə verməyə çalışıblar.\nBir neçə gün əvvəl bu barədə Bakı Beynəlxalq Multikulturalizm Mərkəzinin İsrail nümayəndəliyinin direktoru, beynəlxalq münasibətlər sahəsində ekspert Arye Qut “Ermənistan mətbuatında antisemit ruhlu növbəti məqalə – bu dəfə yəhudilərin günahı nədir?” sərlövhəli məqaləsində yazıb. Məqalə İsrailin “Zamanın çağırışları” analitik informasiya portalında yerləşdirilib:\n“Din.az” xəbər verir ki, “Armenian Report”un yazdığına görə, “vəziyyətin sağlam düşüncə ilə təhlili” göstərir ki, yəhudi dövləti bu “dəhşətli cinayəti” rəsmən tanıyan 30-dan çox dövlətə bu dəfə də qoşulmayacaq. Məqalə müəllifi Tevos Arşakyan daha sonra qeyd edir ki, Knessetin təhsil, mədəniyyət və idman komitəsinin tarixi ədalətə nail olmaq cəhdini İsrail parlamentinin qalan üzvlərinin dəstəkləməyəcəyi tamamilə aydındır.\nArye Qut yazır: “Antisemitizmin və şovinizmin əsas rol oynadığı Ermənistan cəmiyyətinin ovqatının aydın təcəssümü olan Arşakyan qeyd edir ki, “israillilərin tarixi xudbinliyi eynilə Holokost kimi bütöv bir xalqın fəlakətinə çevrilən “erməni soyqırımı”nı onların tanımasına imkan verməyəcək. Bir çox israillilər öz ölkəsinin rəsmi mövqeyinə qarşı mübarizə aparmaq və “erməni soyqırımı” faktının İsrail tərəfindən tanınmamasını pisləmək əvəzinə iddia edirlər ki, bəşəriyyət tarixində Holokostdan başqa heç bir soyqırımı olmayıb”. Mən israillilərin tarixi xudbinliyi haqqında erməni jurnalistinin bu sətirlərini oxuyanda ona xatırlatmaq istədim ki, Holokost yəhudi xalqının yaddaşı üçün dəhşətli və dözülməz bir sözdür. Bu söz dərd-kədər, həqarət, təhqir, vəhşilik, barbarlıq, quduzlaşmış və azğınlaşmış faşist rejimi tərəfindən yəhudi xalqının məhv edilməsi deməkdir.\n1915-ci ildə “Böyük Ermənistan” xülyası ilə yaşayan və buna ümid bəsləyən, bu məqsədlə türklərə qarşı mübarizədə çar Rusiyasını dəstəkləyən Osmanlı İmperiyası ermənilərindən fərqli olaraq, yəhudilər təkcə yəhudi olduqları üçün soyqırımının qurbanı olublar. Erməni jurnalisti Arşakyanın “israillilərin milli xudbinliyi” haqqında antisemit baxışlarını çox yaxşı başa düşürəm. Axı ermənilər antisemit əhval-ruhiyyəyə görə əbəs yerə postsovet məkanında birinci yeri tutmurlar. 2014-cü ilin iyununda Antidiffamasiya Liqasının sorğusu göstərib ki, Ermənistanda antisemitizmin səviyyəsi (58 faiz) miqyasına görə bütün Avropada üçüncü, postsovet məkanında və Şərqi Avropa ölkələri arasında ən yüksək olub. Beləliklə, Ermənistanın 2,2 milyon əhalisinin təqribən 1,3 milyonu antisemit əhval-ruhiyyəlidir. Ermənistanda antisemitizmin belə yüksək səviyyəsini Yaxın Şərqdə ərəb ölkələrinin İsrailə düşmən münasibəti ilə müqayisə etmək olar”.\nA.Qut yazır: “Əgər söhbət vicdandan gedirsə, onda Arşakyan üzünü öz ölkəsinin rəhbərlərinə – Xocalıda qanlı soyqırımı aktının ideoloqları, təşkilatçıları və icraçıları olan Sarkisyana və Ohanyana tutmalıdır. Onun yaşadığı müasir Ermənistanın indiki rəhbərləri Azərbaycanın Xocalı şəhərini bir gecədə yer üzündən sildikləri halda biz yəhudilərə və israillilərə sizmi vicdan və ədalət dərsi keçəcəksiniz? Erməni silahlı birləşmələrinin vəhşiliyi nəticəsində 613 adam qətlə yetirilib, 487 adam əlil olub, 1275 dinc sakin – qocalar, uşaqlar, qadınlar əsir düşərək görünməmiş işgəncələrə, təhqirlərə və həqarətlərə məruz qalıblar. Xocalı şəhərinin mülki əhalisinin qəsdən və kütləvi şəkildə məhv edilməsinin yeganə səbəbi bu idi ki, onların hamısı azərbaycanlılar idi. Tevos Arşakyan, əgər bizə vicdan dərsi keçirsinizsə, vurğulamağa borcluyam ki, Xocalıda günahsız uşaqlara, qadınlara və qocalara münasibətdə amansız qəddarlıq heç bir izaha gəlmir. Bu gün Ermənistanda yüksək vəzifələr tutan adamlar – Seyran Ohanyan, Serj Sarkisyan, habelə Robert Koçaryan və bu soyqırımı aktının digər günahkarları beynəlxalq məhkəmə qarşısında durmalıdırlar. Cinayət cəzasız qalmamalıdır. Onda bəs nə üçün siz, cənab Arşakyan, öz rəhbərlərinizi vicdanlı və ədalətli olmağa çağırmışınız?”\nEkspert vurğulayır ki, yəhudilər Holokost barəsində öz hüququnu heç vaxt inhisarlaşdırmayıblar. Lakin bu bir reallıqdır ki, Avropa yəhudilərinin məhv edilməsi və soyqırımı faktını – Holokostu bütün beynəlxalq strukturlar və dünyanın əksər ölkələri tanıyıblar, 1915-ci ildə Osmanlı İmperiyasında faciəli hadisələri isə 20-dən çox ölkə, özü də dünya erməni lobbisinin böyük və dözülməz təzyiqi altında qəbul edib.


Muarem Muarem: “Qarabağ”, qəlbimdə qalacaqsan » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nMuarem Muarem: “Qarabağ”, qəlbimdə qalacaqsan\n15 Yanvar 2015, 15:00 733\n“Qarabağ”ın makedoniyalı futbolçusu Muarem Muarem sabah Ağdam klubundan birdəfəlik ayrıla bilər. Apasport.az-ın Türkiyə mətbuatına istinadən məlumatına görə, 27 yaşlı yarımmüdafiəçi karyerasını “Əskişəhərspor” klubunda davam etdirmək istəyindədi.\nBelə ki, həmkarlarımız Muaremin cümə gününə, yəni sabaha kimi “Əskişəhərspor”la rəsmi müqaviləyə qol çəkəcəyini yazırlar. Onun imzalayacağı sözləşmənin detalları hələlik açıqlanmır. Ərtoğrul Sağlamın istefasından sonra baş məşqçi postuna gətirilən almaniyalı Mixael Skibbe də Muaremin adının transfer siyahısında yer aldığını təsdiqləyib.\nMaraqlıdı ki, 2012-ci ildən Azərbaycan klubunun şərəfini qoruyan Muarem facebook sosial şəbəkəsindəki səhifəsində “Qarabağ”lı azarkeşlərlə artıq vidalaşıb: “Həyatımın ən gözəl anlarından biri olan “Qarabağ”, qəlbimdə qalacaqsan. “Qarabağ” azarkeşləri, sizi unutmayacam. Bir gün yenə görüşəcəyik!”.


Kişini xoşbəxt etmənin yolları » Qadınla.Com - Qadınlar Birİncidir!\nTarix: 27-09-2012, 13:46\nKişi Necə Xoşbəxt Olur?\nBir kişiyə sevdiyini söyləməsi hər zaman üçün çətin gelmiştir.Bunun kişilər daha çox hərəkətləri və rəftarları ilə müəyyən etməkdən xoşlanırlar.Erkeğin təbiətində bu düşüncə olduğu üçün dəyişdirmək çox çətindir.Buna görə kişinin bu quruluşunu dəyişdirmək yerinə kişini özünüzə ayaq uydura və onun qaydaları ilə oynaya bilərsiniz.\nKişiləri xoşbəxt edərək sizi sevdiyini ifadə edən davranışlar sərgiləməsini səbəb ola bilər və kişinin sevgi sözlərini dilindən tökməsinin səbəb olabilir.Erkeklerin söylədiyi bəzi sözlər və hərəkətlər ilə eşqlərini söyləmələrinə çaşa bilərsiniz amma bu 4 hərəkətin qətiliklə cazibədar olduğuna bizi razı etdilər.\nKişi yoldaşınızın gizlicə gülümsəməsini təmin etdiyiniz kiçik şeylər var. Amma hər zaman təxmin etdiyiniz şeylər deyillər.\n1. Diqqətlə geyinib makyaj etdiyinizi izləmək\nQadınların makiyaj etməsi kişilərə işgəncə kimi gələr lakin onları izləmək kişiləri ovsunlayar. Qadınların dəsmal ilə oturub, aynanın qarşısına dolanışıq makiyaj etmələrinin kişilərə sevimli gələn bir tərəfi vardır. Çölə çıxmadan əvvəl ya da səhərlər sizi izleye bilmesi üçün qapını aralı bıraxın.\nBəzən kişilər səssizdir. Bu onların kədərli olduğunu göstərməz əksinə xoşbəxt olduqları zaman susarlar. Sessizliğiniz əlaqənizdəki güvən duyğusunu əks etdirir.\nQadınlar iş, yoldaş ya ailələri ilə əlaqələri danışdıqlarında kişilər onları dəstəkləyici şəkildə dinləyib danışmaları gerektiklerini bilərlər. Amma gerçək ya da deyil kişilər çox problemin bir həlli olduğuna inanarlar. Yəni qadınlar hər hansı bir ikiləmə düşəndə вЂ‹вЂ‹kişilər onlara tövsiyə edirlər. Əgər bu təklifləri diqqətə alsanız bu kişilər üçün çox əhəmiyyətlidir çünki onlara güvəndiyinizi sübut etmiş olarsınız.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Avropa-Qafqaz-Asiya nəqliyyat dəhlizi ilə 52,6 milyon tondan çox yük daşınıb\nAvropa-Qafqaz-Asiya nəqliyyat dəhlizi ilə 52,6 milyon tondan çox yük daşınıb\nÖtən il Avropa-Qafqaz-Asiya nəqliyyat dəhlizinin Azərbaycan hissəsində daşınmış yüklərin həcmi 52 milyon 673,9 min ton, yük dövriyyəsi 11 milyard 488,8 milyon ton-km olmuşdur.\nDövlət Statistika Komitəsinin bu barədə yaydığı məlumatda bildirilir ki, əvvəlki illə müqayisədə yük dövriyyəsində 0,5 faiz artım müşahidə olunmuşdur. Yüklərin 33 milyon 235 min tonu (63,1 faizi) avtomobil nəqliyyatı, 12 milyon 563,5 min tonu (23,9 faizi) dəmiryol nəqliyyatı, 6 milyon 875,4 min tonu (13 faizi) dəniz nəqliyyatı ilə daşınmışdır.\nDəniz vasitəsilə daşınmış yüklərin 17,7 faizini və ya 9 milyon 344,8 min tonunu tranzit yüklər təşkil etmişdir.\nİslahatlar ölkənin iqtisadi inkişafını stimullaşdırır00:58 10.02.2019\nNeft və qaz əsas iqtisadi potensial olaraq qalır00:58 10.02.2019\n“Azərişıq” ASC qərb regionunda yenidənqurma işlərini davam etdirir00:58 10.02.2019\n6 ayda 6 faiz artım00:58 10.02.2019\nÖlkəyə humanitar və texniki yardım şəklində gətirilən məhsulların dəyəri açıqlanıb00:58 10.02.2019\nBakı-Tbilisi-Ceyhan kəməri ilə 7 ayda 19 milyon tonadək neft daşınıb00:58 10.02.2019